title: Toni Viljanen

text: Viljanen on pelannut viisi poikamaaottelua.


title: Helvécio Gomes de Oliveira

text: Helvécio Gomes de Oliveira (19. helmikuuta 1876 Anchieta – 25. huhtikuuta 1960) oli brasilialainen roomalaiskatolinen arkkipiispa. Hänet vihittiin salesiaanien papiksi 9. kesäkuuta 1901 ja nimitettiin Corumbán hiippakunnan johtoon 15. helmikuuta 1918. Hänet siirrettiin São Luís do Maranhãon piispaksi 18. kesäkuuta 1918, ja piispaksi konsekroinnin suoritti 15. elokuuta Angelo Giacinto Scapardini, jota avustivat João Batista Corrêa Nery ja Benedito Paulo Alves de Souza. São Luís do Maranhãosta tuli vuonna 1921 arkkihiippakunta.


title: Helvécio Gomes de Oliveira

text: Gomes de Oliveira sai 10. helmikuuta 1922 nimityksen Marianan koadjuuttoriarkkipiispaksi ja Verissan titulaariarkkipiispaksi. Hänestä tuli 10. marraskuuta 1922 Marianan arkkipiispa, jona hän toimi, kunnes kuoli 84-vuotiaana virassa.


title: Benedito Paulo Alves de Souza

text: Benedito Paulo Alves de Souza (25. tammikuuta 1873 São Paulo – 3. huhtikuuta 1946) oli brasilialainen roomalaiskatolinen piispa. Hänet vihittiin papiksi São Paulon hiippakuntaan 29. helmikuuta 1896 ja nimitettiin Espírito Santon hiippakunnan johtoon 28. tammikuuta 1918. Piispaksi vihkiminen seurasi 21. huhtikuuta. Pääkonsekraattorina toimi Joaquim Arcoverde de Albuquerque Cavalcanti, jota avustivat Leopoldo Duarte e Silva ja Sebastião Leme da Silveira Cintra.


title: Benedito Paulo Alves de Souza

text: Alves de Souza erosi tehtävsitään Espírito Santon piispana 28. heinäkuuta 1933, jolloin hän sai nimityksen Orisan titulaaripiispaksi.


title: Éloyse Lesueur

text: Éloyse Lesueur-Aymonin (o.s. Lesueur, s. 15. heinäkuuta 1988 Créteil) on ranskalainen yleisurheilija, jonka päälaji on pituushyppy. Hän on kaksinkertainen pituushypyn Euroopan mestari vuosilta 2012 ja 2014.


title: Éloyse Lesueur

text: Lesueur-Aymonin sai Marrakechin alle 18-vuotiaiden MM-kilpailuissa 2005 hopeaa pituushypyssä tuloksella 628 ja sijoittui 100 metrin juoksussa seitsemänneksi. Pekingin alle 20-vuotiaiden MM-kilpailuissa 2006 hän keskeytti seitsenottelun. Hengelon alle 20-vuotiaiden EM-kilpailuissa 2007 hän sai hopeaa pituushypyssä tuloksella 634.


title: Éloyse Lesueur

text: Lesueur-Aymonin hyppäsi sisäratojen Ranskan-ennätyksen 684 Gainesvillessä tammikuussa 2008. Valencian MM-hallikilpailuissa hän sijoittui neljänneksi tuloksella 660. Hän sai 2009 pronssia Kaunasin alle 23-vuotiaiden EM-kilpailuissa tuulituloksella 672, mutta karsiutui loppukilpailusta Berliinin MM-kilpailuissa. Hän voitti Euroopan joukkuemestaruuskilpailujen pituushypyn 2010. Vuonna 2011 hän sijoittui Pariisin EM-hallikilpailujen pituushypyssä neljänneksi tuloksella 659 ja karsiutui loppukilpailusta Daegun MM-kilpailuissa.


title: Éloyse Lesueur

text: Lesueur-Aymonin voitti pituushypyn Euroopan-mestaruuden Helsingissä 2012 avauskierroksen hypyllään 681. Lontoon olympialaisissa hän oli kahdeksas tuloksella 667. Hän sai hopeaa Göteborgin EM-hallikilpailuissa 2013 sisäratojen Ranskan ennätyksellä 690. Myöhemmin samana vuonna hän voitti Euroopan joukkuemestaruuskilpailujen pituushypyn, mutta karsiutui loppukilpailusta Moskovan MM-kilpailuissa.


title: Éloyse Lesueur

text: Lesueur-Aymonin voitti pituushypyn sisäratojen maailmanmestaruuden Sopotissa 2014 tuloksella 685. Elokuussa 2014 hän voitti toisen kerran pituushypyn EM-kultaa Zürichin EM-kisoissa tuloksella 685. Hän voitti samana vuonna maanosien cupin pituushyppykilpailun. Prahan sisäratojen EM-kilpailuissa 2015 hän oli viides ja Birminghamin MM-hallikilpailuissa 2018 kahdestoista.


title: Firehouse (kappale)

text: Firehouse on hard rock -yhtye Kissin kappale heidän vuoden 1974 esikoisalbumiltaan. Kappaleen on kirjoittanut yhtyeen laulaja-komppikitaristi Paul Stanley. Konserteissa yhtyeen laulaja-basisti Gene Simmons puhaltaa usein tulta kappaleen aikana, ja Stanley laulaa palomiehen kypärä päässään.


title: KHL:n varaustilaisuus 2013

text: KHL:n varaustilaisuus 2013 oli KHL-liigan historian viides varaustilaisuus. Se järjestettiin 25.–26. toukokuuta 2013 Družban urheilupalatsissa Donetskin kaupungissa Ukrainassa. Yhteensä 174 pelaajaa varattiin tilaisuuden viidellä kierroksella. Tilaisuuden ensimmäinen varaus arvottiin viime kauden heikoimpien joukkueiden sekä laajennusjoukkueiden kesken. Arvonnan voitti Amur Habarovsk joka varasi puolustajan Dmitri Osipovin.


title: KHL:n varaustilaisuus 2013

text: Liigan sääntöjen mukaisesti varattavissa olivat 17-21 -vuotiaat pelaajat joilla ei ollut sopimusta yhdenkään KHL, VHL tai MHL-joukkueen kanssa. Lisäksi venäläisillä seuroilla oli oikeus suojata viisi pelaaja omista juniorijoukkueistaan. Jos jonkun joukkueen varaus suojataan, saa joukkue heti perään uuden varausvuoron.


title: Michael Rupp

text: Michael Francis "Mike" Rupp (s. 13. tammikuuta 1980 Cleveland, Ohio, Yhdysvallat) on yhdysvaltalainen jääkiekkoilija. Isokokoinen Rupp on pelipaikaltaan vasen laitahyökkääjä, mutta hän osaa pelata myös keskellä. Ruppia on luonnehdittu "köyhän miehen voimahyökkääjäksi", mutta hän ei tee kovin paljon tehopisteitä, vaan on enemmän fyysinen ja monipuolinen nelosketjun roolipelaaja. Rupp osaa tarvittaessa myös tapella. Hän ei kuitenkaan käytä kokoaan paljon hyväksi ja kerää paljon turhia jäähyjä. Ruppin heikkouksiin kuuluu myös luistelu.


title: Michael Rupp

text: Rupp aloitti jääkiekon 9-vuotiaana Parma Heights Wings Municipal Hockey Clubissa. Hän kävi lukion katolisessa St. Edward High Schoolissa, Ohion Lakewoodissa. Rupp voitti joukkueessa osavaltion-mestaruuden vuosina 1994 ja 1995. Kaudella 1996–1997 hän pelasi St. Ed'sin lisäksi NAHL-liigaa Cleveland Jr. Baronsin joukkueessa. Windsor Spitfires varasi Ruppin kymmenentenä pelaajana OHL:ään kesällä 1997.


title: Michael Rupp

text: Kesken ensimmäisen OHL-kautensa 1997–1998, tammikuussa 1998 Rupp siirtyi Windsor Spitfiresistä Erie Ottersiin vaihdossa Jason Wardiin. Yhteensä hänen tulokaskautensa OHL:ssä toi 64 runkosarjaottelussa tehot 16+11=27 ja 117 jäähyminuuttia sekä seitsemässä playoff-ottelussa tehot 3+1=4 sekä kuusi jäähyminuuttia. Rupp pelasi kauden aikana myös CHL Top Prospects Gamessa. New York Islanders varasi hänet koko NHL:n varaustilaisuuden yhdeksäntenä pelaajana kesällä .


title: Michael Rupp

text: Kaudella 1998–1999 Rupp teki OHL:n runkosarjassa 47 tehopistettä ja viimeisellä OHL-kaudellaan 1999–2000 hän teki 58 runkosarjaottelussa tehot 32+21=53, joilla Rupp oli Ottersin toiseksi paras maalintekijä sekä neljänneksi paras pistemies Nikita Aleksejevin kanssa. Hän ei päässyt kahdessa vuodessa yksimielisyyteen sopimusehdoista New York Islandersin kanssa ja tuli uudelleen varattavaksi kesällä , jolloin New Jersey Devils varasi Ruppin kolmannella kierroksella numerolla 76.


title: Michael Rupp

text: Rupp siirtyi New Jersey Devilsin organisaatioon jo varauksensa jälkeiseksi kaudeksi 2000–2001. Hän pelasi kaksi ensimmäistä sopimuskauttaan kokonaan AHL-joukkue Albany River Ratsissa, jossa tulokaskausi toi 71 runkosarjaottelussa tehot 10+10=20. Toisella kaudellaan 2001–2002 Rupp teki ammattilaisuransa yhden kauden piste-ennätyksensä tehoilla 13+17=30. Hänet valittiin 27. tammikuuta 2002 AHL:n viikon pelaajaksi. NHL-debyyttinsä Rupp teki kolmannella kaudellaan 2002–2003, jolloin hän sai Devilsissä tililleen 26 runkosarjaottelua tehopistein 5+3=8 sekä neljä playoff-ottelua tehopistein 1+3=4. Ruppin kausi päättyi Stanley Cupiin. Hän ratkaisi Devilsille mestaruuden seitsemännessä Stanley Cup -finaalissa tehtyään joukkueen 3-0-voittoon päättyneen ottelun avausmaalin. Ruppista tuli NHL-historian ensimmäinen pelaaja, jonka NHL-uran ensimmäinen playoff-maali on ratkaissut Stanley Cup -voiton.


title: Michael Rupp

text: Kaudella 2003–2004 Rupp murtautui Devilsin NHL-kokoonpanoon. Siirtotakarajalla, maaliskuussa 2004 hänet kuitenkin kaupattiin kesän toisen kierroksen NHL-varauksen kanssa Phoenix Coyotesiin vaihdossa Jan Hrdinaan. Yhteensä Ruppin ensimmäinen täysi kausi NHL:ssä toi 57 runkosarjaottelussa tehot 6+6=12. Elokuussa 2004 hän teki vuoden mittaisen jatkosopimuksen Coyotesin kanssa. Rupp pelasi UHL-joukkue Danbury Trashersin riveissä, jonne hän siirtyi helmikuussa 2005.


title: Michael Rupp

text: Rupp ehti pelata työsulun jälkeen Coyotesissa vain yhden ottelun, kunnes hänet kaupattiin Cale Hulsen ja Jason Chimeran kanssa Columbus Blue Jacketsiin vaihdossa Geoff Sandersoniin ja Tim Jackmaniin. Hänen kautensa 2005–2006 jäi kuitenkin vain 39 NHL- ja kolmen AHL-ottelun mittaiseksi jalkavamman sekä loppukaudella epäsäännölliseen sykeen takia. Kaudeksi 2006–2007 Rupp palasi NHL:n minimipalkalla New Jersey Devilsiin tehtyään joukkueen kanssa vuoden mittaisen ja 450 000 dollarin arvoisen sopimuksen. Kesäkuussa 2007 hän teki joukkueen kanssa kaksivuotisen jatkosopimuksen.


title: Michael Rupp

text: Kaudeksi 2009–2010 Rupp siirtyi kaksivuotisella ja 1,65 miljoonan dollarin arvoisella sopimuksella Pittsburgh Penguinsin riveihin. Hän teki NHL:n yhden kauden piste- ja maaliennätyksensä tehoilla 13+6=19. Rupp voitti myös joukkueen sisäisen jäähypörssin 120 minuutillaan. Hän onnistui pelityylistään huolimatta tekemään yllättäen kypärätempun 30. marraskuuta 2009 New York Rangersia vastaan.


title: Michael Rupp

text: Kahden Penguinsissa vietetyn kauden jälkeen Rupp teki heinäkuussa 2011 kolmivuotisen ja 4,5 miljoonan dollarin arvoisen sopimuksen New York Rangersin kanssa. Hän joutui marraskuussa 2011 viikoiksi sivuun polvivamman vuoksi, jonka takia Rupp pelasi runkosarjan aikana vain 60 ottelua. Hän teki kauden aikana neljä maalia, joista kaksi syntyi kahdella laukauksella 2. tammikuuta 2012 pelatussa NHL:n talviklassikossa vieraissa Philadelphia Flyersiä vastaan. Rupp ratkaisi Rangersille 2-3-voiton ja palkittiin ottelun ykköstähtipelaajana. Hän pelasi talviklassikossa myös vuotta aiemmin Pittsburgh Penguinsin paidassa. Rupp ei pelannut lyhennetyllä kaudella 2012–2013 työsulun aikana missään. Hän pelasi NHL-kauden alettua Rangersissa seitsemän ottelua, kunnes Rupp kaupattiin helmikuussa 2013 Minnesota Wildiin vaihdossa Darroll Poween ja Nick Palmieriin.


title: Michael Rupp

text: Ruppilla on vaimo Christi sekä lapset Madeline (s. 2002), Mason (s. 2004), Max (s. 2009) ja Marleah (s. 2012). Hän on kertonut tulleensa uskoon vaimonsa Christin kautta 19-vuotiaana.


title: Michael Rupp

text: Ruppilla diagnosoitiin Wolff-Parkinson-Whiten oireyhtymä vuonna 1998.


title: MLP

text: MLP voi tarkoittaa seuraavia asioita:


title: Francisco Ovidio Vera Intriago

text: Francisco Ovidio Vera Intriago (7. lokakuuta 1942 Junín – 21. huhtikuuta 2014) oli ecuadorilainen roomalaiskatolinen piispa. Hänet vihittiin papiksi Portoviejon hiippakuntaan 28. kesäkuuta 1970 ja nimitettiin sen vihkipiispaksi sekä Autentin titulaaripiispaksi 16. joulukuuta 1992. Piispaksi vihkiminen seurasi 2. helmikuuta 1993. Pääkonsekraattorina toimi José Mario Ruiz Navas, jota avustivat Luis Alfredo Carvajal Rosales ja Victor Alejandro Corral Mantilla.


title: Pauly Kannookadan

text: Pauly Kannookadan (s. 14. joulukuuta 1961 Kuzhikattussery) on intialainen syyrialais-malabarilaiskatolisen kirkon piispa. Hänet vihittiin papiksi Irinjalakudan hiippakuntaan 28. joulukuuta 1985 ja nimitettiin sen johtoon 15. tammikuuta 2010. Piispaksi vihkiminen seurasi 18. huhtikuuta. Pääkonsekraattorina toimi James Pazhayattil, jota avustivat Jacob Thoomkuzhy ja Jacob Manathodath.


title: James Pazhayattil

text: James Pazhayattil (26. heinäkuuta 1934 Puthenchira – 10. heinäkuuta 2016) oli intialainen syyrialais-malabarilaiskatolisen kirkon piispa. Hänet vihittin papiksi 3. lokakuuta 1961 ja nimitettiin Irinjalakudan hiippakunnan johtoon 22. kesäkuuta 1978. Piispaksi vihkiminen seurasi 10. syyskuuta. Pääkonsekraattorina toimi Joseph Parecattil, jota avustivat Joseph Kundukulam ja Joseph Irimpen.


title: James Pazhayattil

text: Pazhayattil jäi eläkkeelle 15. tammikuuta 2010.


title: Kindane Yebio

text: Kindane Yebio (s. 25. tammikuuta 1958 Shinnara) on eritrealainen Etiopian katolisen kirkon piispa. Hänet vihittiin papiksi 30. kesäkuuta 1985 ja nimitettiin Kerenin eparkian johtoon 4. tammikuuta 2003. Piispaksi vihkiminen seurasi 2. maaliskuuta. Pääkonsekraattorina toimi Menghesteab Tesfamariam, jota avustivat Thomas Osman ja Luca Milesi.


title: François Abraha

text: François Abraha (2. huhtikuuta 1918 Asmara – 26. maaliskuuta 2000) oli eritrealainen Etiopian katolisen kirkon piispa. Hänet vihittiin papiksi 12. maaliskuuta 1944 ja nimitettiin Asmaran eparkian johtoon 9. huhtikuuta 1961. Piispaksi vihkiminen seurasi 8. lokakuuta. Pääkonsekraattorina toimi Asrate Mariam Yemmeru, jota avustivat Hailé Mariam Cahsai ja Urbain-Marie Person.


title: François Abraha

text: Abraha osallistui Vatikaanin toiseen kirkolliskokoukseen. Hän erosi tehtävistään piispana 17. heinäkuuta 1984.


title: Jean Pierre Léonard

text: Jean Pierre Léonard (29. joulukuuta 1889 Dudelange – 5. joulukuuta 1985) oli Intiassa toiminut luxemburgilainen roomalaiskatolinen arkkipiispa ja jesuiitta.


title: Jean Pierre Léonard

text: Léonard vihittiin papiksi 8. joulukuuta 1921 ja nimitettiin Trichinopolyn hiippakunnan johtoon 2. tammikuuta 1936. Piispaksi vihkiminen seurasi 15. maaliskuuta. Pääkonsekraattorina toimi Leo Peter Kierkels, jota avustivat Francis Tiburtius Roche ja Vittore Rosario Fernandes. Léonard sai 8. tammikuuta 1938 nimityksen Maduran/Madurain piispaksi ja 19. syyskuuta 1953 Madurain arkkipiispaksi. Hän osallistui Vatikaanin toiseen kirkolliskokoukseen.


title: Jean Pierre Léonard

text: Léonard jäi eläkkeelle 13. huhtikuuta 1967, jolloin hänet nimitettin Izirzadan titulaariarkkipiispaksi. Hän erosi titulaariarkkihiippakunnan johdosta 25. heinäkuuta 1976.


title: Tarcisio Isao Kikuchi

text: Tarcisio Isao Kikuchi SVD (, "Taruchishio Kikuchi Isao"; s. 1. marraskuuta 1958 Iwaten prefektuuri) on japanilainen roomalaiskatolinen piispa. Hänet vihittiin papiksi 15. maaliskuuta 1986 ja nimitettiin Niigatan hiippakunnan johtoon 29. huhtikuuta 2004. Piispaksi vihkiminen seurasi 20. syyskuuta. Pääkonsekraattorina toimi Peter Takeo Okada, jota avustivat Rafael Masahiro Umemura ja Marcellino Taiji Tani.


title: Rafael Masahiro Umemura

text: Rafael Masahiro Umemura (, "Rafaeru Umemura Masahiro"; s. 14. kesäkuuta 1952 Yokohama) on japanilainen roomalaiskatolinen piispa. Hänet vihittiin papiksi Yokohaman hiippakuntaan 25. maaliskuuta 1985 ja nimitettiin sen johtoon 16. maaliskuuta 1999. Piispaksi vihkiminen seurasi 15. toukokuuta. Pääkonsekraattorina toimi Peter Seiichi Shirayanagi, jota avustivat Stephen Fumio Hamao ja Francis Xavier Kaname Shimamoto.


title: Martin Tetsuo Hiraga

text: Martin Tetsuo Hiraga (, "Maruchino Hiraga Tetsuo"; s. 20. tammikuuta 1945 Hanamaki) on japanilainen roomalaiskatolinen piispa. Hänet vihittiin papiksi Sendain hiippakuntaan 16. syyskuuta 1974 ja nimitettin sen johtoon 10. joulukuuta 2005. Piispaksi vihkiminen seurasi 4. maaliskuuta 2006. Pääkonsekraattorina toimi Peter Takeo Okada, jota avustivat Marcellino Taiji Tani ja Tarcisio Isao Kikuchi.


title: Marcellino Taiji Tani

text: Marcellino Taiji Tani (s. 13. helmikuuta 1953 Kansai) on japanilainen roomalaiskatolinen piispa. Hänet vihittiin papiksi Urawan hiippakuntaan 21. maaliskuuta 1986 ja nimitettiin sen johtoon 10. toukokuuta 2000. Piispaksi vihkiminen seurasi 15. syyskuuta. Pääkonsekraattorina toimi Peter Takeo Okada, jota avustivat Rafael Masahiro Umemura ja Francis Keiichi Sato. Vuonna 2003 Urawan hiippakunnan uudeksi nimeksi tuli Saitama.


title: Marcellino Taiji Tani

text: Tani erosi tehtävistään 27. heinäkuuta 2013.


title: NHL-kausi 1941–1942

text: NHL-kausi 1941–1942 oli National Hockey Leaguen historian 25. kausi. Sen aikana seitsemän joukkuetta pelasi kukin 48 runkosarjaottelua. Aiemmin New York Americansina tunnettu mutta nimensä Brooklyn Americansiksi muuttanut seura oli viimeistä kertaa mukana NHL:ssä. Stanley Cupin voitti Hap Dayn valmentama Toronto Maple Leafs, joka kukisti finaalisarjassa Detroit Red Wingsin otteluvoitoin 4–3. Kyseessä oli Toronton neljäs Stanley Cup -mestaruus.


title: NHL-kausi 1941–1942

text: Runkosarjan pistepörssin voitti New York Rangersia edustanut Bryan Hextall. Hextall keräsi 48 ottelussa yhteensä 56 tehopistettä, joista 24 oli maaleja ja 32 syöttöpisteitä. Maalitilaston ykkönen oli puolestaan Lynn Patrick 32 osumallaan. Arvokkaimmalle pelaajalle myönnettävän Hart Trophyn sai Brooklyn Americansin puolustaja Tommy Anderson.


title: NHL-kausi 1941–1942

text: Pudotuspelien pistepörssin voittaja oli Detroit Red Wingsin Don Grosso. Hän teki 12 pudotuspeliottelussa 14 tehopistettä, joista 8 oli maaleja ja 6 maaliin johtaneita syöttöjä. Parhaalle tulokkaalle annettavan Calder Trophyn sai New York Rangersin Grant Warwick. Hän keräsi kauden aikana 33 tehopistettä, joista 16 oli maaleja ja 17 syöttöpisteitä.


title: NHL-kausi 1941–1942

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1941–1942

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Luis Morales Reyes

text: Luis Morales Reyes (s. 5. heinäkuuta 1936 Churumuco) on meksikolainen roomalaiskatolinen arkkipiispa. Hänet vihittiin papiksi Tacámbaron hiippakuntaan 2. joulukuuta 1962 ja nimitettiin sen vihkipiispaksi sekä Burcan titulaaripiispaksi 8. maaliskuuta 1976. Piispaksi vihkiminen seurasi 4. toukokuuta. Pääkonsekraattorina toimi José Abraham Martínez Betancourt, jota avustivat Mario Pio Gaspari ja Gilberto Valbuena Sánchez.


title: Luis Morales Reyes

text: Morales Reyes sai 5. kesäkuuta 1979 nimityksen Tacámbaron piispaksi. 19. helmikuuta 1985 hänet nimitettiin Torreónin koadjuuttoripiispaksi, ja hänet asetettiin tähän virkaan 20. huhtikuuta. Hänestä tuli 27. kesäkuuta 1990 Torreónin piispa. Hänet nimitettiin 20. tammikuuta 1999 San Luis Potosín arkkipiispaksi, jonka virkaan hänet asetettiin 18. maaliskuuta. Hän jäi eläkkeelle 3. huhtikuuta 2012.


title: José Guadalupe Galván Galindo

text: José Guadalupe Galván Galindo (s. 21. elokuuta 1941) on meksikolainen roomalaiskatolinen piispa. Hänet vihittiin papiksi Monterreyn arkkihiippakuntaan 29. kesäkuuta 1965 ja nimitettiin Ciudad Vallesin hiippakunnan johtoon 8. heinäkuuta 1994. Piispaksi vihkiminen seurasi 10. elokuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Juvencio González Alvarez.


title: José Guadalupe Galván Galindo

text: Galván Galindo sai 12. lokakuuta 2000 nimityksen Torreónin piispaksi.


title: Jättiläisnaisen hyökkäys

text: Jättiläisnaisen hyökkäys voi tarkoittaa:


title: José Luis Castro Medellín

text: José Luis Castro Medellín MSF (s. 21. kesäkuuta 1938 Mineral de La Noria) on meksikolainen roomalaiskatolinen piispa. Hänet vihittiin papiksi 16. kesäkuuta 1963 ja nimitettiin Tacámbaron hiippakunnan johtoon 25. lokakuuta 2002. Piispaksi vihkiminen seurasi 3. joulukuuta. Pääkonsekraattorina toimi Giuseppe Bertello, jota avustivat Alberto Suárez Inda ja Luis Morales Reyes.


title: Delfim Ribeiro Guedes

text: Delfim Ribeiro Guedes (2. toukokuuta 1908 Maria da Fé – 23. helmikuuta 1985) oli brasilialainen roomalaiskatolinen piispa. Hänet vihittiin papiksi 25. lokakuuta 1931 ja nimitettiin Leopoldinan hiippakunnan johtoon 26. kesäkuuta 1943. Piispaksi vihkiminen seurasi 3. lokakuuta. Pääkonsekraattorina toimi Octávio Augusto Chagas de Miranda, jota avustivat Lafayette Libânio ja Hugo Bressane de Araújo.


title: Delfim Ribeiro Guedes

text: Ribeiro Guedes sai 23. heinäkuuta 1960 nimityksen São João del Rein piispaksi, jona hän toimi, kunnes erosi tehtävistään 7. joulukuuta 1983. Hän osallistui Vatikaanin toiseen kirkolliskokoukseen.


title: Luis Alfredo Carvajal Rosales

text: Luis Alfredo Carvajal Rosales (17. lokakuuta 1913 Ibarra – 25. huhtikuuta 2003 Quito) oli ecuadorilainen roomalaiskatolinen piispa. Hänet vihittiin papiksi 4. heinäkuuta 1937 ja nimitettiin Portoviejon hiippakunnan vihkipiispaksi sekä Coptuksen titulaaripiispaksi 28. heinäkuuta 1955. Piispaksi vihkiminen seurasi 28. lokakuuta. Pääkonsekraattorina toimi Opilio Rossi, jota avustivat Silvio Luis Haro Alvear ja Leonidas Eduardo Proaño Villalba.


title: Luis Alfredo Carvajal Rosales

text: Carvajal Rosales sai 20. elokuuta 1963 nimityksen Portoviejon koadjuuttoripiispaksi, ja 17. helmikuuta 1967 hänestä tuli sen piispa. Hän osallistui Vatikaanin toiseen kirkolliskokoukseen. Hän jäi eläkkeelle 6. elokuuta 1989.


title: Woldetensaé Ghebreghiorghis

text: Woldetensaé Ghebreghiorghis (s. 12. lokakuuta 1940 Maiweini) on Etiopiassa toimiva eritrealainen roomalaiskatolinen piispa. Hänet vihittiin kapusiinien papiksi 21. tammikuuta 1968 ja nimitettiin Hararin apostoliseksi vikaariksi sekä Asuoremixtan titulaaripiispaksi 21. joulukuuta 1992. Piispaksi vihkiminen seurasi 23. toukokuuta 1993. Pääkonsekraattorina toimi Paulos Tzadua, jota avustivat Zekarias Yohannes ja Kidane-Mariam Teklehaimanot.


title: James Kazuo Kōda

text: James Kazuo Kōda (, "Yakobu Kōda Kazuo"; s. 11. maaliskuuta 1955 Chiba) on japanilainen roomalaiskatolinen piispa. Hänet vihki papiksi Tokion arkkihiippakuntaan Peter Seiichi Shirayanagi 3. maaliskuuta 1985. Hänet nimitettiin Tokion vihkipiispaksi sekä Synnada in Mauretanian titulaaripiispaksi 29. marraskuuta 2004, ja piispaksi vihkiminen seurasi 19. helmikuuta 2005. Pääkonsekraattorina toimi Peter Takeo Okada, jota avustivat Rafael Masahiro Umemura ja Peter Toshio Jinushi.


title: Fikremariam Hagos Tsalim

text: Fikremariam Hagos Tsalim (s. 23. lokakuuta 1970 Addis Abeba, Etiopia) on Eritreassa toimiva Etiopian katolisen kirkon piispa. Hänet vihki Asmaran eparkiaan diakoniksi Tesfamariam Bedho 21. helmikuuta 1996 ja papiksi Zekarias Yohannes 21. heinäkuuta 1996. Tsalim sai 24. helmikuuta 2012 nimityksen Segheneityn eparkian johtoon, ja piispaksi vihkiminen seurasi 20. toukokuuta. Pääkonsekraattorina toimi Menghesteab Tesfamariam, jota avustivat Thomas Osman ja Kindane Yebio. Tsalim asetettiin virkaansa 27. toukokuuta.


title: Joseph Irimpen

text: Joseph Irimpen (25. helmikuuta 1919 Poovathussery – 23. elokuuta 1997) oli intialainen syyrialais-malabarilaiskatolisen kirkon piispa. Hänet vihittiin papiksi 6. toukokuuta 1950 ja nimitettiin Palghatin hiippakunnan johtoon 27. kesäkuuta 1974. Piispaksi vihkiminen seurasi 8. syyskuuta. Pääkonsekraattorina toimi Joseph Parecattil, jota avustivat Joseph Kundukulam ja Sebastian Valloppilly.


title: Joseph Irimpen

text: Irimpen jäi eläkkeelle 1. joulukuuta 1994.


title: Andrews Thazhath

text: Andrews Thazhath (s. 13. joulukuuta 1951 Pudukad) on intialainen syyrialais-malabarilaiskatolisen kirkon arkkipiispa. Hänet vihittiin papiksi Trichuriin 14. maaliskuuta 1977 ja nimitettiin sen vihkipiispaksi sekä Aptucan titulaaripiispaksi 18. maaliskuuta 2004. Piispaksi vihkiminen seurasi 1. toukokuuta. Pääkonsekraattorina toimi Jacob Thoomkuzhy, jota avustivat James Pazhayattil ja Jacob Manathodath.


title: Andrews Thazhath

text: Thazhath sai 22. tammikuuta 2007 nimityksen Trichurin arkkipiispaksi, jonka virkaan hänet asetettiin 18. maaliskuuta.


title: Gerulfus Kherubim Pareira

text: Gerulfus Kherubim Pareira (s. 26. syyskuuta 1941) on indonesialainen roomalaiskatolinen piispa. Hänestä tuli Societas Verbi Divinin jäsen 15. elokuuta 1970, ja hän sai pappisvihkimyksensä 22. elokuuta 1971. Hänet nimitettiin Weetebulan hiippakunnan johtoon 21. joulukuuta 1985, ja piispaksi vihkiminen seurasi 25. huhtikuuta 1986. Pääkonsekraattorina toimi Gregorius Manteiro, jota avustivat Anton Pain Ratu ja Eduardus Sangsun.


title: Gerulfus Kherubim Pareira

text: Pareira sai 19. tammikuuta 2008 nimityksen Maumeren piispaksi, jonka virkaan hänet asetettiin 25. huhtikuuta.


title: Musie Ghebreghiorghis

text: Musie Ghebreghiorghis (s. 26. heinäkuuta 1949 Aderho) on eritrealainen Etiopian katolisen kirkon piispa. Hän liittyi kapusiineihin 18. toukokuuta 1974 ja sai pappisvihkimyksensä 13. kesäkuuta 1976. Hänet nimitettiin Emdeberin eparkian johtoon Etiopiaan 25. marraskuuta 2003, ja piispaksi vihkiminen seurasi 8. helmikuuta 2004. Pääkonsekraattorina toimi Berhaneyesus Demerew Souraphiel, jota avustivat Woldetensaé Ghebreghiorghis ja Tesfasellassie Medhin. Ghebreghiorghis asetettiin virkaansa 15. helmikuuta.


title: François Jacques Bussini

text: François Jacques Bussini (s. 21. toukokuuta 1936 Sallanches) on ranskalainen roomalaiskatolinen piispa. Hänet vihittiin papiksi 5. heinäkuuta 1965 ja nimitettiin Grenoblen hiippakunnan vihkipiispaksi sekä Febianan titulaaripiispaksi 12. joulukuuta 1977. Piispaksi vihkiminen seurasi 4. maaliskuuta 1978. Pääkonsekraattorina toimi Marc-Armand Lallier, jota avustivat Gabriel-Marie-Joseph Matagrin ja Lucien Charles Gilbert Daloz.


title: François Jacques Bussini

text: Bussini sai 28. joulukuuta 1985 nimityksen Amiensin piispaksi, jona hän toimi, kunnes erosi tehtävistään 6. maaliskuuta 1987.


title: Jacques Moïse Eugène Noyer

text: Jacques Moïse Eugène Noyer (s. 17. huhtikuuta 1927 Le Touquet-Paris-Plage) on ranskalainen roomalaiskatolinen piispa. Hänet vihittiin papiksi 2. heinäkuuta 1950 ja nimitettiin Amiensin hiippakunnan johtoon 31. lokakuuta 1987. Piispaksi vihkiminen seurasi 13. joulukuuta. Pääkonsekraattorina toimi Henri-François-Marie-Pierre Derouet, jota avustivat Jacques-Eugène-Louis Ménager ja Gérard-Maurice-Eugène Huyghe.


title: Jacques Moïse Eugène Noyer

text: Noyer jäi eläkkeelle 10. maaliskuuta 2003.


title: Marian Duś

text: Marian Duś (s. 25. kesäkuuta 1938) on puolalainen roomalaiskatolinen piispa. Hänet vihki papiksi Varsovan arkkihiippakuntaan Stefan Wyszynski 9. kesäkuuta 1968, ja hänet nimitettiin sen vihkipiispaksi sekä Thenaen titulaaripiispaksi 21. joulukuuta 1985. Piispaksi vihkiminen seurasi 6. tammikuuta 1986. Pääkonsekraattorina toimi Józef Glemp, jota avustivat Wladyslaw Miziolek ja Kazimierz Romaniuk.


title: Novosibirskin valtionyliopisto

text:
Novosibirskin valtionyliopisto () eli täydellisemmin ( on Venäjän Novosibirskin alueen Novosibirskissa sijaitseva yliopisto. Yliopistokampus sijaitsee Akademgorodokissa noin 25 kilometriä Novgorodin keskustasta eteläkaakkoon.
Venäjän yliopistorankingissa Novosibirskin valtionyliopisto oli vuoden 2012/2013 klassisten ja tutkimusyliopistojen luokassa 7. sijalla eli se kuului maan kärkiyliopistoihin. Tässä vertailussa oli mukana 105 keskeistä venäläistä laaja-alaista yliopistoa. Parhaimmaksi luokiteltiin Moskovan valtionyliopisto (MGU), joka sai 100 pistettä. Maan toiseksi paras yliopisto eli Pietarin valtionyliopisto keräsi 78 pistettä ja Novosibirskin valtionyliopisto 68 pistettä.


title: Kazimierz Romaniuk

text: Kazimierz Romaniuk (s. 21. elokuuta 1927 Hołowienki) on puolalainen roomalaiskatolinen piispa. Hänet vihki papiksi Stefan Wyszynski 16. joulukuuta 1951. Hänet nimitettiin Varsovan arkkihiippakunnan vihkipiispaksi sekä Sicca Venerian titulaaripiispaksi 20. helmikuuta 1982, ja piispaksi vihkiminen seurasi 4. maaliskuuta. Pääkonsekraattorina toimi Józef Glemp, jota avustivat Jerzy Modzelewski, Bronislaw Dabrowski, Wladyslaw Miziolek ja Zbigniew Józef Kraszewski.


title: Kazimierz Romaniuk

text: Romaniuk sai 25. maaliskuuta 1992 nimityksen Varsova-Pragan piispaksi. Hän jäi eläkkeelle 26. elokuuta 2004.


title: Stanisław Kędziora

text: Stanisław Kędziora (6. joulukuuta 1934 Seligów – 25. joulukuuta 2017) oli puolalainen roomalaiskatolinen piispa. Hänet vihki papiksi Varsovan arkkihiippakuntaan Stefan Wyszynski 3. elokuuta 1958. Hänet nimitettiin Varsovan vihkipiispaksi sekä Tuccin titulaaripiispaksi 11. maaliskuuta 1987, ja piispaksi vihkiminen seurasi 25. maaliskuuta. Pääkonsekraattorina toimi Józef Glemp, jota avustivat Wladyslaw Miziolek ja Kazimierz Romaniuk.


title: Stanisław Kędziora

text: Kędziora sai 25. maaliskuuta 1992 nimityksen Varsova-Pragan vihkipiispaksi, jona hän toimi, kunnes jäi eläkkeelle 5. tammikuuta 2011.


title: Marek Solarczyk

text: Marek Solarczyk (s. 13. huhtikuuta 1967 Wołomin) on puolalainen roomalaiskatolinen piispa. Hänet vihki papiksi Varsova-Pragan hiippakuntaan Kazimierz Romaniuk 28. toukokuuta 1992. Hänet nimitettiin Varsova-Pragan vihkipiispaksi sekä Hólarin titulaaripiispaksi 8. lokakuuta 2011, ja piispaksi vihkiminen seurasi 19. marraskuuta. Pääkonsekraattorina toimi Henryk Hoser, jota avustivat Romaniuk ja Sławoj Leszek Głódź.


title: Paul Chittilapilly

text: Paul Chittilapilly (s. 7. helmikuuta 1934 Mattom) on intialainen syyrialais-malabarilaiskatolisen kirkon piispa. Hänet vihittiin papiksi 18. lokakuuta 1961 ja nimitettiin Kalyanin hiippakunnan johtoon 30. huhtikuuta 1988. Piispaksi vihkiminen seurasi 24. elokuuta. Pääkonsekraattorina toimi Antony Padiyara, jota avustivat Benedict Varghese Gregorios Thangalathil ja Joseph Kundukulam.


title: Paul Chittilapilly

text: Chittilapilly sai 11. marraskuuta 1996 nimityksen Thamarasserryn piispaksi, jona hän toimi, kunnes jäi eläkkeelle 15. tammikuuta 2010.


title: Bengt Mohrberg

text: Bengt Mohrberg (1. kesäkuuta 1897 Västerås – 26. syyskuuta 1968 Västerås) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Åke Häger

text: Åke Simon Häger (5. heinäkuuta 1897 Mårdaklev – 9. maaliskuuta 1968 Lysekil) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Curt Sjöberg

text: Curt Josef Sjöberg (26. tammikuuta 1897 Tukholma – 12. huhtikuuta 1948 Tukholma) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa. Lisäksi Sjöberg osallistui uimahyppääjänä Pariisin kesäolympialaisiin 1924 ja Amsterdamin kesäolympialaisiin 1928.


title: Carlos José Tissera

text: Carlos José Tissera (s. 10. syyskuuta 1951 Río Cuarto) on argentiinalainen roomalaiskatolinen piispa. Hänet vihki papiksi Río Cuarton hiippakuntaan Moisés Julio Blanchoud 7. huhtikuuta 1978. Hänet nimitettiin San Franciscon hiippakunnan johtoon 16. marraskuuta 2004, ja piispaksi vihkiminen seurasi 6. helmikuuta 2005. Pääkonsekraattorina toimi Ramón Artemio Staffolani, jota avustivat Blanchoud ja Mario Aurelio Poli. Tissera asetettiin virkaansa 27. helmikuuta.


title: Carlos José Tissera

text: Tissera sai 12. lokakuuta 2011 nimityksen Quilmesin piispaksi, jonka virkaan hänet asetettiin 17. joulukuuta.


title: Eduardo Eliseo Martín

text: Eduardo Eliseo Martín (s. 26. joulukuuta 1953 Venado Tuerto) on argentiinalainen roomalaiskatolinen piispa. Hänet vihittiin papiksi Venado Tuerton hiippakuntaan 26. joulukuuta 1980 ja nimitettiin Villa de la Concepción del Río Cuarton hiippakunnan johtoon 21. helmikuuta 2006. Piispaksi vihkiminen seurasi 19. toukokuuta. Pääkonsekraattorina toimi Paulino Reale Chirina, jota avustivat Gustavo Arturo Help ja Guillermo José Garlatti. Martín asetettiin virkaansa 28. toukokuuta.


title: Itse ilkimys 2

text: Itse ilkimys 2 () on vuonna 2013 ensi-iltansa saanut Pierre Coffinin ja Chris Renaudin ohjaama 3D-tietokoneanimaatioelokuva. Se on jatko-osa vuoden 2010 elokuvalle "Itse ilkimys". Elokuvan jatko-osa "Itse ilkimys 3" ilmestyi kesällä 2017.


title: Sukkulatetrat

text: Sukkulatetrat ("Lebiasinidae") on tetrakaloihin kuuluva heimo. Heimon lajeja tavataan makeista vesistä Keski- ja Etelä-Amerikasta. Useita sukkulatetralajeja, erityisesti "Nannostomus-suvusta", pidetään akvaariokaloina.


title: Sukkulatetrat

text: Sukkulatetrojen heimoon kuuluu 7 sukua ja noin 61 lajia. Lajit jaetaan kahteen alaheimoon "Lebiasininae" ja "Pyrrhulinae". Ruumiinrakenteeltaan heimon lajit ovat pitkänomaisia, sukkulamaisia ja virtaviivaisia. Niiden koko vaihtelee alle 2 cm:n mittaisesta hehkusuppusuusta aina 15–18 cm pitkiin "Lebiasininae"-alaheimon lajeihin. Tyypillisiä piirteitä ovat pinikokoinen suu, suurikokoiset suomut, lyhyehköt selkä- ja peräevät ja "Pyrrhulinae"-alaheimon lajeilla pyrstöevän yläosa on alaosaa pidempi. Osalla sukkulatetroja ei ole rasvaevää. "Pyrrhulinae"-alaheimon lajit ovat hyvin värikkäitä.


title: Sukkulatetrat

text: Sukkulatetralajeja tavataan alueelta, joka ulottuu Costa Ricasta Argentiinan pohjoisosiin. Ne elävät tummavetisissä puroissa niin Lebiasininae-alaheimon lajit Andeilla aina 1 000 metrin korkeuteen asti. Monet heimon lajeista sietävät hyvin seisovaa vähähappista vettä ja eräät kykenevät ottamaan happea myös ilmasta. Sukkulatetrojen ravintoa ovat vesihyönteiset ja hyttysten toukat.


title: Katja Vainikainen

text: Katja Anneli Vainikainen (s. 30. heinäkuuta 1977 Elimäki) on suomalainen korkeushyppääjä. Hän edusti vuoteen 1999 asti Korian Pontta ja sen jälkeen Karhulan Katajaisia. Urallaan häntä valmensi Esa Vanhanen vuoteen 1997, Matti Nieminen vuosina 1998–1999 ja vuodesta 2000 lähtien Juha Isolehto. Kalevan kisoista Vainikainen voitti korkeushypystä kaksi hopeaa ja kaksi pronssia. Lisäksi hän saavutti sisäratojen SM-kilpailuista kultaa ja hopeaa. Virallisissa kilpailuissa Vainikainen ei ole esiintynyt vuoden 2003 jälkeen.


title: Antti Vasala

text: Antti Antero Vasala (s. 13. toukokuuta 1977 Heinola) oli suomalainen keskimatkojen juoksija. Hän edusti Lahden Ahkeraa ja hänen valmentajanaan toimi Simo Kaukonen. Kalevan kisoista Vasala voitti hopeaa ja kaksi pronssia 800 metrin juoksussa sekä kaksi hopeaa 1 500 metrin juoksussa. Lisäksi hän voitti viestijuoksun SM-kilpailuista neljä kultaa 4 x 800 metrin viestijuoksussa sekä kolme kultaa, hopeaa ja pronssia 4 x 1 500 metrin viestijuoksussa. Virallisissa kilpailuissa Vasala ei ole esiintynyt vuoden 2005 jälkeen.


title: Rodrigo Mejía Saldarriaga

text: Rodrigo Mejía Saldarriaga (s. 5. syyskuuta 1938 Medellín) on Etiopiassa toimiva kolumbialainen roomalaiskatolinen piispa. Hänet vihittiin jesuiittojen papiksi 13. joulukuuta 1969 ja nimitettiin Soddo-Hosannan apostoliseksi vikaariksi sekä Vulturian titulaaripiispaksi 5. tammikuuta 2007. Piispaksi vihkiminen seurasi 4. maaliskuuta. Pääkonsekraattorina toimi Berhaneyesus Demerew Souraphiel, jota avustivat Ramiro Moliner Inglés ja Domenico Crescentino Marinozzi.


title: Rodrigo Mejía Saldarriaga

text: Apostolisen vikariaatin jakauduttua Mejía Saldarriaga sai 20. tammikuuta 2010 nimityksen pelkäksi Soddon apostoliseksi vikaariksi. Hosannan apostoliseksi vikaariksi nimitettiin samalla Woldeghiorghis Mathewos.


title: Woldeghiorghis Mathewos

text: Woldeghiorghis Mathewos (s. 1942 Wassera) on etiopialainen roomalaiskatolinen piispa. Hänet vihittiin papiksi 4. toukokuuta 1969 ja nimitettiin Hosannan apostolisen vikariaatin johtoon sekä Turudan titulaaripiispaksi 20. tammikuuta 2010. Piispaksi vihkiminen seurasi 11. huhtikuuta. Pääkonsekraattorina toimi Berhaneyesus Demerew Souraphiel, jota avustivat Rodrigo Mejía Saldarriaga ja Giovanni Migliorati.


title: Atilano Vidal Núñez

text: Atilano Vidal Núñez (12. maaliskuuta 1928 – 28. kesäkuuta 1991) oli argentiinalainen roomalaiskatolinen piispa. Hänet vihittiin papiksi Rosarioon 22. joulukuuta 1951 ja nimitettiin sen vihkipiispaksi sekä Selendetan titulaaripiispaksi 5. huhtikuuta 1972. Piispaksi vihkiminen seurasi 23. huhtikuuta. Pääkonsekraattorina toimi Guillermo Bolatti, jota avustivat Jorge Manuel López ja Francisco Juan Vénnera.


title: Atilano Vidal Núñez

text: Vidal Núñez sai 24. toukokuuta 1985 nimityksen Santa Rosan piispaksi, jonka virkaan hänet asetettiin 4. elokuuta. Hän kuoli 63-vuotiaana virassa.


title: Reijo Lahti

text: Reijo Lahti on Turun yliopiston matemaattis-luonnontieteellisen tiedekunnan dekaani ja Biokemian ja elintarviketieteen laitoksen professori. Lahti johtaa Polyfosfataasien molekulaarinen ja sellulaarinen entsymologia -tutkimusryhmää.


title: Colby Cohen

text: Colby Cohen (s. 25. huhtikuuta 1989 Villanova, Pennsylvania, Yhdysvallat) on yhdysvaltalainen uransa päättänyt jääkiekkopuolustaja, joka pelasi viimeksi EIHL:n Nottingham Panthersissa. Isokokoisen Cohenin vahvuuksiin kuuluu kaksinkamppailut, maalinedustapelaaminen, laukaus, pelinavaaminen ja tasaisuus. Hänen heikkouksiinsa kuuluu ajoittaisen turhat jäähyt ja sijoittuminen. Cohen laukoo oikealta.


title: Colby Cohen

text: Cohen pelasi kaudella 2004–2005 Syracuse Starsin joukkueessa EJHL- ja OPJHL-juniorisarjoja. OHL-joukkue Saginaw Spirit varasi hänet 94. pelaajana kesällä 2005, mutta Cohen ei kuitenkaan koskaan siirtynyt CHL:ään. Hän siirtyi kaudeksi 2005–2006 Yhdysvaltain kehitysmaajoukkueiden ohjelmaan ja pelasi mm. NAHL-liigaa. Siellä kesken jälkimmäisen kautensa 2006–2007 Cohen siirtyi USHL-joukkue Lincoln Starsiin, joka varasi hänet 213. pelaajana kesällä 2006. Cohen voitti tehoilla 13+47=60 USHL:n puolustajien piste- ja syöttöpörssin ja jakoi koko liigan syöttöpörssin kolmannen sijan kolmen muun pelaajan kanssa. Hän pelasi kauden aikana myös USHL:n tähdistöottelussa ja valittiin kauden päätteeksi liigan toiseen tähdistökentälliseen.


title: Colby Cohen

text: Colorado Avalanche varasi Cohenin toisella kierroksella 45. pelaajana . Hän kävi vuodet 2007–2010 Bostonin yliopistoa. Cohen voitti toisen yliopistokautensa 2008–2009 päätteeksi Hockey Eastin ja koko NCAA:n mestaruuden. Hänet palkittiin NCAA:n lopputurnauksen arvokkaimpana pelaajana ja valittiin tähdistökentälliseen. Viimeisellä yliopistokaudellaan 2009–2010 Cohen oli tehoilla 14+16=30 Hockey Eastin tehokkain puolustaja, Bostonin yliopistojoukkueen toiseksi paras maalintekijä sekä kolmanneksi paras pistemies Vinny Saponarin kanssa. Hän sijoittui 82 minuutillaan Hockey Eastin jäähypörssissä kolmanneksi. Cohen valittiin kauden päätteeksi Hockey Eastin ensimmäiseen tähdistökentälliseen. Huhtikuussa 2013 hän teki kolmivuotisen tulokassopimuksen Colorado Avalanchen kanssa ja liittyi loppukevääksi sen farmijoukkue Lake Erie Monstersiin, AHL:ään.


title: Colby Cohen

text: Syksyn 2010 harjoitusleirin päätteeksi Avalanche lähetti Cohenin Monstersiin. Hän teki NHL-debyyttinsä 6. marraskuuta 2010 Dallas Starsia vastaan. Kolmen Avalanchessa pelatun ottelun jälkeen Cohen lähetettiin takaisin Monstersiin, mutta jo samassa kuussa hänet kaupattiin Boston Bruinsiin vaihdossa Matt Hunwickiin. Cohen pelasi loppukautensa 2010–2011 kuitenkin kokonaan sen farmijoukkue Providence Bruinsissa. Yhteensä tulokaskausi AHL:ssä toi hänelle 60 runkosarjaottelussa tehot 2+11=13. Cohen nostettiin Bostonin NHL-ryhmään kevään 2011 pudotuspeleissä, mutta hän ei pelannut otteluakaan, eikä näin ollen voittanut Stanley Cupia. Cohen kuitenkin esiintyi Bruinsin virallisessa Stanley Cup -joukkuekuvassa ja sai Stanley Cup -sormuksen.


title: Colby Cohen

text: Cohen ei noussut kahden jälkimmäisenkään tulokaskautensa 2011–2012 ja 2012–2013 aikana Bostonin NHL-kokoonpanoon. Noista jälkimmäisellä kaudella 2012–2013 hän pelasi Providencen lisäksi myös kaksi ECHL-ottelua South Carolina Stingraysin riveissä tammikuussa 2013. Kaudeksi 2013–2014 Cohen siirtyi SM-liigajoukkue Porin Ässiin. Hän ehti pelata joukkuessa vain viisi runkosarjaottelua, kunnes Cohen palasi lokakuussa 2013 perhesyihin vedoten takaisin Pohjois-Amerikkaan. Pari viikkoa myöhemmin Cohen teki loppukauden kattavan sopimuksen AHL-joukkue San Antonio Rampagen kanssa. Vain kahden siellä pelaamansa ottelun jälkeen hän kuitenkin jätti seuran, eikä pelannut enää loppukaudella missään.


title: Colby Cohen

text: Kaudeksi 2014–2015 Cohen siirtyi vuoden mittaisella sopimuksella Iso-Britannian EIHL:n Nottingham Panthersiin. Hän pelasi siellä neljä ottelua Mestarien liigassa, mutta hän kuitenkin loukkaantui ennen EIHL-kauden alkua ja jätti Panthersin. Lokakuussa 2014 Cohen siirtyi loppukauden kattavalla sopimuksella ECHL-joukkue Reading Royalsiin. Sieltä hän siirtyi kahden päivän sisään marraskuussa ensin Missouri Mavericksiin ja sitten South Carolina Stingraysiin. Ennen kuin Cohen sai tililleen kummassakaan seurassa yhtään ottelua, hän siirtyi siirrostaan vain viikkoa myöhemmin loppukauden kattavalla sopimuksella Slovakian Extraliga-joukkue HC 05 Banská Bystricaan. Slovakiassa Cohen viihtyi vain 15 ottelun verran ennen siirtymistään loppukaudeksi Englantiin Nottingham Panthersin riveihin. Nottinghamissa Cohen pelasi 12 ottelua ja päätti kauden jälkeen uransa.


title: Colby Cohen

text: Cohen pelasi World U-17 Hockey Challengessa vuonna 2006, jolloin hän voitti hopeaa.


title: Colby Cohen

text: Cohenin serkku on entinen amerikkalaisen jalkapallon pelaaja, freestylehiihtäjä ja malli Jeremy Bloom.


title: Varovaisuusvelvoite

text: Varovaisuusvelvoite määritellään tieliikennelain pykälissä 30–32. Laissa sillä viitataan autoilijoiden velvollisuuteen hidastaa esimerkiksi ennen pysäkkejä ja varautua kevyeen liikenteeseen.


title: Varovaisuusvelvoite

text: Pykälän 30 mukaan: "Ajoneuvon kuljettajan on kohdatessaan tai ohittaessaan jalankulkijan, polkupyöräilijän tai mopoilijan annettava tälle ajoneuvon koko ja nopeus huomioon ottaen turvallinen tila tiellä. Kuljettajan on erityisesti varottava lähestyessään pysäytettyä koululaiskuljetusautoa, linja-autoa tai raitiovaunua sekä lapsia, vanhuksia, vammaisia tai muita, joilla on ilmeisiä vaikeuksia selviytyä turvallisesti liikenteessä."


title: Varovaisuusvelvoite

text: Yleisessä kielenkäytössä varovaisuusvelvoitteella viitataan velvollisuuteen olla varovainen muita tienkäyttäjiä kohtaan.


title: Michele Russo

text: Michele Russo (s. 30. tammikuuta 1945 San Giovanni Rotondo) on italialainen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1969 ja sai pappisvihkimyksensä 18. maaliskuuta 1970. Hänet nimitettiin Doban hiippakunnan johtoon Tšadiin 6. maaliskuuta 1989, ja piispaksi vihkiminen seurasi 21. toukokuuta. Pääkonsekraattorina toimi Matthias N’Gartéri Mayadi, jota avustivat Gabriel Balet ja Joachim N’Dayen.


title: Jorge Manuel López

text: Jorge Manuel López (5. kesäkuuta 1918 Rosario – 22. joulukuuta 2006) oli argentiinalainen roomalaiskatolinen arkkipiispa. Hänet vihittiin papiksi Rosarioon 19. joulukuuta 1942 ja nimitettiin sen vihkipiispaksi sekä Ausafan titulaaripiispaksi 20. toukokuuta 1968. Piispaksi vihkiminen seurasi 15. elokuuta. Pääkonsekraattorina toimi Guillermo Bolatti, jota avustivat Francisco Juan Vénnera ja Benito Epifanio Rodríguez.


title: Jorge Manuel López

text: López sai 5. huhtikuuta 1972 nimityksen Corrientesin ja 19. tammikuuta 1983 Rosarion arkkipiispaksi. Hän jäi eläkkeelle 20. marraskuuta 1993.


title: Uhka syvyyksistä

text: Uhka syvyyksistä voi viitata seuraaviin elokuviin:


title: Benito Epifanio Rodríguez

text: Benito Epifanio Rodríguez (21. toukokuuta 1903 Godeken – 15. helmikuuta 2001) oli argentiinalainen roomalaiskatolinen piispa. Hänet vihittiin papiksi 18. joulukuuta 1926 ja nimitettiin Rosarion vihkipiispaksi sekä Arycandan titulaaripiispaksi 23. syyskuuta 1960. Piispaksi vihkiminen seurasi 6. marraskuuta. Pääkonsekraattorina toimi Antonio Caggiano, jota avustivat Francisco Juan Vénnera ja Carlos María Cafferata.


title: Benito Epifanio Rodríguez

text: Rodríguez osallistui Vatikaanin toiseen kirkolliskokoukseen. Hän erosi tehtävistään vihkipiispana vuonna 1976.


title: Kaarina Daavittila

text: Kaarina Daavittila (s. 1951 Pudasjärvi) oli Pudasjärven kaupunginjohtaja 2008–2014. Daavittila on suorittanut ekonomin tutkinnon Vaasan kauppakorkeakoulussa ja hallintotieteiden maisterin tutkinnon Lapin yliopistossa. Hän on auktorisoitu julkishallinnon tilintarkastaja (JHTT) ja kauppakamarin hyväksymä tilintarkastaja (HTM).


title: Kaarina Daavittila

text: Daavittila oli vuodesta 2004 lähtien Ylikiimingin kunnanjohtajana. Hän on toiminut myös Puolangan kunnanjohtajana. Daavittilalla on yrittäjätaustaa yli kymmenen vuoden ajalta ja hän on työskennellyt tilintarkastajana myös Kuntaliiton tytäryhtiössä Audiatorissa.


title: León Kruk

text: León Kruk (30. marraskuuta 1926 Apóstoles – 7. syyskuuta 1991) oli argentiinalainen roomalaiskatolinen piispa. Hänet vihittiin papiksi 18. syyskuuta 1954 ja nimitettiin San Rafaelin hiippakunnan johtoon 20. tammikuuta 1973. Piispaksi vihkiminen seurasi 17. maaliskuuta. Pääkonsekraattorina toimi Francisco Vicentín, jota avustivat Jorge Manuel López ja José Agustín Marozzi.


title: León Kruk

text: Kruk kuoli 64-vuotiaana virassa.


title: Esko Lotvonen

text: Esko Juhani Lotvonen (s. 1. syyskuuta 1952 Rovaniemi) on toiminut Rovaniemen kaupunginjohtajana elokuusta 2012 lähtien.


title: Esko Lotvonen

text: Aiemmin Lotvonen toimi vuodesta 1995 Lapin maakuntajohtajana, vuosina 1994–1995 Lapin lääninhallituksessa kehitysneuvoksena ja vuosina 1990–1994 suunnittelusihteerinä.


title: Esko Lotvonen

text: Koulutukseltaan Lotvonen on yhteiskuntatieteiden maisteri Turun yliopistosta 2001.


Jääkiekon nuorten maailmanmestaruuskilpailut 1988 pelattiin Neuvostoliitossa 26. joulukuuta 1987 - 4. tammikuuta 1988. Maailmanmestaruuden voitti Kanada.


title: Jääkiekon nuorten maailmanmestaruuskilpailut 1988

text:
Ottelut
 A-sarja


title: NHL-kausi 1940–1941

text: NHL-kausi 1940–1941 oli National Hockey Leaguen historian 24. kausi. Sen aikana seitsemän joukkuetta pelasi kukin 48 runkosarjaottelua. Stanley Cupin voitti Cooney Weilandin valmentama Boston Bruins, joka kukisti finaalisarjassa Detroit Red Wingsin otteluvoitoin 4–0. Tämä oli seuran historian kolmas Stanley Cup -mestaruus.


title: NHL-kausi 1940–1941

text: Runkosarjan piste- ja syöttöpörssin sekä arvokkaimmalle pelaajalle myönnettävän Hart Trophyn voitti Boston Bruinsin Bill Cowley. Cowley keräsi pelaamissaan 46 ottelussa yhteensä 62 tehopistettä, joista 17 oli maaleja ja 45 syöttöpisteitä. Maalitilaston ykkönen oli puolestaan New York Rangersia edustanut Bryan Hextall 26 osumallaan.


title: NHL-kausi 1940–1941

text: Pudotuspelien pistepörssin voitti Boston Bruinsin Milt Schmidt. Hän teki 11 pudotuspeliottelussa 11 tehopistettä, joista 5 oli maaleja ja 6 maaliin johtaneita syöttöjä. Parhaalle tulokkaalle annettavan Calder Trophyn sai Montreal Canadiensissa pelannut Johnny Quilty. Hän keräsi kauden aikana 34 tehopistettä, joista 18 oli maaleja ja 16 syöttöpisteitä.


title: NHL-kausi 1940–1941

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1940–1941

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Sisyfos (satyyrinäytelmä)

text: Sisyfos () oli antiikin kreikkalainen satyyrinäytelmä, jonka kirjoittajana pidetään yleensä joko Euripidestä tai Kritiasta. Näytelmän teksti on suurimmaksi osaksi kadonnut; siitä on säilynyt ainoastaan yksi katkelma, joka tunnetaan nimellä Sisyfos"-fragmentti. Säilynyt teksti on sisällöltään filosofinen ja ateistinen. Se on varhaisin säilynyt teksti, jossa uskonnon ja jumaluskon synnylle annetaan naturalistinen selitys.


title: Sisyfos (satyyrinäytelmä)

text: "Sisyfos" esitettiin Ateenan Dionysia-juhlilla vuonna 415 eaa. Näytelmän teksti katosi joskus myöhemmän antiikin tai keskiajan aikana. Näytelmän säilynyt osa on peräisin Sekstos Empeirikoksen teoksesta "Matemaatikkoja vastaan" (IX.54). Myös muut antiikin aikaiset kirjailijat, mm. Aetios, lainaavat ilmeisesti Sekstoksesta riippumatta osia samasta tekstikohdasta tai viittaavat siihen.


title: Sisyfos (satyyrinäytelmä)

text: Tutkijat ovat olleet erimielisiä siitä, kenen kirjoittama näytelmä on. Antiikin ajan lähteissä näytelmä on laitettu joko Kritiaan tai Euripideen nimiin. Sekstos laittoi näytelmän Kritiaan nimiin ja käytti sitä todisteena Kritiaan ateismista. Myös Hermann Alexander Dielsin ja Walther Kranzin teoksessa "Die Fragmente der Vorsokratiker" se on laitettu Kritiaan nimiin ja luettu vanhemman sofistiikan edustajien teosten joukkoon.


title: Sisyfos (satyyrinäytelmä)

text: Viime aikoina tutkijat (mm. Dihle 1977, Kahn 1997) ovat kasvavassa määrin alkaneet kyseenalaistaa perinteistä näkemystä siitä, että näytelmä olisi Kritiaan kirjoittama, ja esittäneet Euripidesta sen kirjoittajaksi. Euripidestä on arvioitu teoksen kirjoittajaksi muun muassa sillä perusteella, että tekstissä on yhtäläisyyksiä Euripideen näytelmään "Kyklooppi". Lisäksi hänen tiedetään kirjoittaneen "Sisyfos"-nimisen näytelmän.


title: Sisyfos (satyyrinäytelmä)

text: Näytelmästä on säilynyt ainoastaan 42-rivinen fragmentti eli tekstikatkelma. Se on kirjoitettu jambisella trimetrillä. Fragmentin sanat ovat näytelmän nimihenkilön Sisyfoksen lausumia:


title: Sisyfos (satyyrinäytelmä)

text: Näytelmän säilynyt teksti on ateistinen siinä, että sen mukaan uskonto ei perustu todelliseen uskoon jumalien olemassaolosta, vaan on ihmisen kehittämä keino, jonka avulla ihmiset saadaan noudattamaan lakeja jumalallisen rangaistuksen pelossa. Alun perin lait säädettiin estämään ihmisiä tekemästä pahaa, mutta ne eivät estäneet ihmisiä tekemästä pahaa salaa. Siksi tarvittiin jumalia, jotka tietävät ja näkevät kaiken. Jumalat sijoitettiin mahdollisimman pelättävään paikkaan, ylös taivaalle.


title: Sisyfos (satyyrinäytelmä)

text: Ateistisen uskonnonfilosofian ohella tekstistä on löydetty myös muita filosofisia piirteitä; sen ajatukset on kytketty muun muassa yhteiskuntasopimusteorioihin sekä Platonin ajatukseen "jalosta valheesta".


title: Bosnian kriisi

text: Bosnian kriisi (myös nimellä anneksiokriisi) oli kansainvälinen kriisi, joka syntyi lokakuussa 1908 Itävalta-Unkarin liitettyä Bosnia-Hertsegovinan itseensä. Alue oli ollut jo vuodesta 1878 Itävalta-Unkarin miehittämä, mutta kuului muodollisesti Ottomaanien valtakuntaan. Liitoshanke oli Itävalta-Unkarin ulkoministeri Alois von Aehrenthalin suunnitelma Serbian laajentumishaaveiden torjumiseksi. Bosnia-Hertsegovinan melko äkillinen liittäminen Itävalta-Unkariin vihastutti Serbian ja sitä tukeneen Venäjän, joka katsoi joutuneensa petetyksi. Venäjä jäi kuitenkin ilman muiden suurvaltojen tukea ja joutui lopulta hyväksymään Bosnian liittämisen Itävalta-Unkariin sekä vetämään tukensa pois Serbialta. Tämän jälkeen kriisi päätyi keväällä 1909 Itävalta-Unkarin diplomaattisen voittoon. Bosnian tapahtumien yhteydessä myös Bulgaria julisti itsensä lopullisesti itsenäiseksi ottomaanien vallasta.


title: Bosnian kriisi

text: Bosnian kriisi oli osa Balkanin kriiseistä muodostunutta tapahtumaketjua, joka johti lopulta ensimmäisen maailmansodan syttymiseen vuonna 1914.


title: Bosnian kriisi

text:
Vuoden 1878 Berliinin kongressi oli antanut Itävalta-Unkarille oikeuden Bosnia-Hertsegovinan ”tilapäiseen” miehittämiseen ja hallinnointiin, mutta alue kuului virallisesti yhä Ottomaanien valtakuntaan. Naapurimaassa Serbiassa tapahtui vuonna 1903 vallanvaihdos, jossa Karađorđevićin suku syrjäytti aiemmin vallassa olleet Obrenovićit. Uusi hallitsija Pietari I katkaisi maansa liittosuhteen Itävalta-Unkariin, ja Serbia käynnisti voimakkaan Bosnian serbiväestöön ja muihin kaksoismonarkian eteläslaavilaisiin kansoihin suunnatun suurserbilaisen sekä yhteisjugoslavialaisen propagandan. Tämä häiritsi Itävalta-Unkaria, jolle syntyi siten tarve kytkeä Bosnia tiukemmin muuhun valtakuntaan. Ulkoministeri Aehrenthal pyrki ensin painostamaan Serbiaa kauppapakotteilla (niin sanottu porsassota vuosina 1906–1909) ja tuki turkkilaisten suunnitelmaa rautatien rakentamisesta Sarajevosta Novibazarin kautta kohti Salonikia, jotta Serbian ja Montenegron erottava Sandžakin maakaistale säilyisi Turkin hallussa. Kun nämä keinot eivät lannistaneet Serbiaa, Aehrenthal tuli siihen tulokseen, että Bosnia-Hertsegovinan yhdistäminen suoraan Itävalta-Unkariin lopettaisi tehokkaimmin Serbian laajentumispyrkimykset.
Ratkaisevan yllykkeen tapahtumille antoi Ottomaanien valtakunnassa heinäkuussa 1908 käynnistynyt nuorturkkilaisten vallankumous. Vallankumouksen jälkeen Istanbuliin oltiin perustamassa parlamenttia, ja siihen kutsuttiin edustajia myös Bosniasta ja Hertsegovinasta, jotka nimellisesti yhä kuuluivat valtakuntaan. Aehrenthal päätti toimia ennen kuin Turkin tapahtumat ehtisivät muuttaa Bosnian liittämisen Itävalta-Unkariin hankalammaksi tai jopa mahdottomaksi.


title: Bosnian kriisi

text: Ennen Bosnian liittämistä Aehrenthalin oli varmistettava muiden Euroopan suurvaltojen tuki. Itävalta-Unkarin liittolaiset Saksa ja Italia hyväksyivät hankkeen ongelmitta, joskin Italia toivoi vastineeksi itselleen ”kompensaatiota” jostain muualta. Bulgarian ruhtinas Ferdinand I antoi tukensa sillä ehdolla, että vastineeksi muut maat tukisivat Bulgarian julistautumista täysin itsenäiseksi kuningaskunnaksi. Venäjän tuen saamiseksi Aehrenthal kutsui Venäjän ulkoministeri Aleksandr Izvolskin neuvotteluihin, jotka käytiin Buchlaussa Määrissä 16. syyskuuta 1908. Tuloksena oli vaihtokauppa: Izvolski lupasi Venäjän hyväksynnän Bosnian liitämiselle Itävalta-Unkariin, mikäli Itävalta-Unkari vastaavasti tukisi Bosporin salmen ja Dardanellien avaamisesta venäläisille sotalaivoille. Turkin salmien käyttö oli ollut kielletty Venäjän sota-aluksilta vuodesta 1841. Aehrenthal antoi jälkimmäisestä asiasta Izvolskille kuitenkin vain suullisen lupauksen, eikä mitään sopimusta allekirjoitettu.


title: Bosnian kriisi

text: Valmistelujen jälkeen Itävalta-Unkari liitti Bosnia-Hertsegovinan virallisesti itseensä 5. lokakuuta 1908. Samana päivänä Bulgaria julistautui kokonaan itsenäiseksi ja sen hallitsija Ferdinand I otti itselleen tsaarin eli kuninkaan arvonimen. Tämä perustui Itävalta-Unkarin ja Bulgarian kahdenväliseen sopimukseen, joka oli vastoin vuoden 1878 Berliinin kongressin määräyksiä sekä aiemmin Italian ja Venäjän kanssa käytyjä neuvotteluja. Lisäksi Itävalta-Unkari ei koskaan täyttänyt Aehrenthalin Izvolskille Buchlaussa antamaa lupausta Venäjän tavoitteiden tukemisesta Turkin salmien suhteen.


title: Bosnian kriisi

text: Itävalta-Unkarin yllättävä toimenpide synnytti kansainvälisen kriisin, joka vei Euroopan lähelle sotaa. Varsinkin Serbia protestoi ja vaati itselleen osaa Bosnia-Hertsegovinasta vedoten Venäjän tukeen. Venäjällä yleinen mielipide oli voimakkaasti Itävalta-Unkarin suorittamaa liitosta vastaan. Izvolski ei ollut odottanut Itävalta-Unkarin toimivan asiassa välittömästi ja katsoi joutuneensa Aehrethalin harhauttamaksi. Hän lähti nyt kiertämään Länsi-Eurooppaa saadakseen muiden suurvaltojen tuen tapahtumiin puuttumiselle. Britannia ja Saksa eivät kuitenkaan antaneet mitään tukea ja Venäjän liittolainen Ranskakin vetäytyi. Sillä aikaa Aehrenthal sai Turkin hallituksen hyväksymään sopimuksen, jolla se tunnusti Bosnia-Hertsegovinan liittämisen Itävalta-Unkariin. Itävalta-Unkari oli ehdottanut 9. tammikuuta 1909 Turkille taloudellisia korvauksia vastineena luopumisesta aluetta koskeviin oikeuksiin. Turkin hallitus hyväksyi ehdotuksen kolme päivää myöhemmin ja sopimus allekirjoitettiin 26. helmikuuta.


title: Bosnian kriisi

text: Kiista Itävalta-Unkarin ja Serbian välillä kärjistyi helmikuun 1909 lopulla, jolloin Serbia ja Montenegro esittivät omat vaatimuksensa ja Serbia alkoi valmistautua sotaan. Saksa, Britannia ja Ranska koettivat 26. helmikuuta sovitella kriisiä lupaamalla myös Serbialle taloudellisen korvauksen Itävalta-Unkarilta, mikäli se luopuisi aluevaatimuksistaan. Serbian pääministeri Stojan Novaković esitti kuitenkin entistä kunnianhimoisempia aluelaajennustavoitteita, ja hänen mukaansa kaksi kolmannesta tulevan Suur-Serbian kansalaisista eli vielä Itävalta-Unkarin alaisuudessa. Serbian vaatimukset kärjistivät kriisiä entisestään. Itävalta-Unkarin armeijan esikuntapäällikkö Franz Conrad von Hötzendorf kannatti sodan aloittamista, mutta tämä ei sopinut Aehrenthalin suunnitelmiin.


title: Bosnian kriisi

text: Ratkaistakseen Serbian ongelman Aehrenthal vaati Serbialta kirjallista sitoumusta maan politiikan muuttamisesta ja Itävalta-Unkarin vähemmistökansoille suunnatun propagandan lopettamisesta. Serbian hallitus kieltäytyi aluksi jälkimmäisestä vaatimuksesta, jolloin Itävalta-Unkari esitti sille uhkavaatimuksen. Serbia pyysi Venäjältä apua. Venäjä ei kuitenkaan asettunut Serbian tueksi, sillä pelkäsi joutuvansa sotaan koko kolmiliittoa vastaan. Viime kädessä Venäjän pakotti perääntymään Saksan maaliskuussa Venäjälle esittämä uhkavaatimus.


title: Bosnian kriisi

text: Italian hallitus ehdotti 15. maaliskuuta 1909 kansainvälistä konferenssia Balkanin tilanteen ratkaisemiseksi. Kriisi ratkesi maaliskuun lopussa, kun Venäjän tuen menettänyt Serbia suostui antamaan Itävalta-Unkarin vaatiman sitoumuksen agitaation lopettamisesta. Samaan aikaan Izvolski ilmoitti Saksalle, että myös Venäjä tunnusti Bosnia-Hertsegovinan liittämisen Itävalta-Unkariin. Huhtikuussa 1909 Euroopan suurvallat hyväksyivät vuoden 1878 Berliinin sopimukseen tarvittavat muutokset kriisin päättämiseksi.


title: Bosnian kriisi

text: Bosnian kriisi oli ennen kaikkea Itävalta-Unkarin ja sitä tukeneen Saksan diplomaattinen voitto. Samalla kriisi katkeroitti Serbian ja nöyryytti Venäjää, joka oli esiintynyt Balkanin slaavilaisten kansojen etujen puolustajana. Tämän on katsottu vaikuttaneen myöhemmin ensimmäisen maailmansodan puhkeamiseen. Myös Italia oli katkeroitunut, sillä Itävalta-Unkarin määrätietoinen toiminta oli tehnyt tyhjäksi sen toiveet kompensaatiosta. Italian tyytymättömyys haittasi kolmiliiton yhtenäisyyttä ja ajoi Italian solmimaan lokakuussa 1909 entente cordiale -sopimuksen Venäjän kanssa.


title: Bosnian kriisi

text: Serbiassa perustettiin Bosnian tapahtumien seurauksena vuonna 1908 kiihkoisänmaallinen Narodna Odbrana -järjestö, joka ryhtyi suunnittelemaan terrori-iskuja Itävalta-Unkaria ja Ottomaanien valtakuntaa vastaan. Sitä seurasi vuonna 1911 kuuluisa Musta käsi -järjestö.


title: Bosnian kriisi

text: Vain muutamaa vuotta Bosnian kriisin jälkeen levottomuudet Balkanilla johtivat Balkanin sotien puhkeamiseen.


title: Highway Star (albumi)

text: Highway Star tai Highway Star – 30 kaikkien aikojen ajobiisiä on EMI:n tuottama kokoelma-albumi. Se julkaistiin 27. kesäkuuta 2012 ja siinä on yhteensä kolmekymmentä kappaletta kahdella levyllä. Albumin kappalelistan teossa olivat osallisena Radio Cityn radiokanavan kuuntelijat, jotka saivat ehdottaa mieluisia ”ajobiisejä”. Albumin seuraaja, "Highway Star 2", julkaistiin kesäkuussa 2013.


title: Ryūhōmaru

text: Ryūhōmaru () (entinen Daijumaru) oli keisarillisen Japanin laivaston keskeneräiseksi jäänyt Shimanemaru-luokan lentokoneidenkuljetusalus toisessa maailmansodassa.


title: Ryūhōmaru

text: Alus tilattiin tyypin 1TL tankkerina Kawasakin telakalta Kōbesta nimellä "Daijumaru" (). Sen köli laskettiin 18. joulukuuta 1944. Aluksen rakennustyöt keskeytettiin helmikuussa 1945, ja sen muutostyöt lentokoneidenkuljetusalukseksi peruutettiin maaliskuussa. Aluksen rakentamista jatkettiin sodan jälkeen.


title: Ryūhōmaru

text: Työt aloitettiin 19. lokakuuta vuonna 1949, ja alus myytiin Iino Lines K.K. -yhtiölle, joka muutti aluksen tankkeriksi. Alus romutettiin Yokosukassa toukokuussa 1964.


title: Ōtakisanmaru

text: Ōtakisanmaru () oli keisarillisen Japanin laivaston keskeneräiseksi jäänyt Shimanemaru-luokan lentokoneidenkuljetusalus toisessa maailmansodassa.


title: Ōtakisanmaru

text: Alus tilattiin Kawasakin Kōben telakalta tyypin 1TL -tankkerina ja sen köli laskettiin 18. syyskuuta 1944. Alus laskettiin vesille 14. tammikuuta 1945. Työt aluksella keskeytettiin se ollessa 70-prosenttisen valmis suunniteltaessa sen palauttamista tankkeriksi. Alus irtosi myrskyssä ankkurista, ja se osui miinaan 25. elokuuta 1945.


title: Ōtakisanmaru

text: Myöhemmin aluksen hylky nostettiin ja se romutettiin Kōbessa vuonna 1948.


title: Francesc-Xavier Ciuraneta Aymí

text: Francesc-Xavier Ciuraneta Aymí (s. 12. maaliskuuta 1940 La Palma d'Ebre) on espanjalainen roomalaiskatolinen piispa. Hänet vihittiin papiksi 28. kesäkuuta 1964 ja nimitettiin Menorcan hiippakunnan johtoon 12. kesäkuuta 1991. Piispaksi vihkiminen seurasi 14. syyskuuta. Pääkonsekraattorina toimi Mario Tagliaferri, jota avustivat Ricardo María Carles Gordó ja Lluís Martínez Sistach.


title: Francesc-Xavier Ciuraneta Aymí

text: Ciuraneta Aymí sai 29. lokakuuta 1999 nimityksen Lleidan piispaksi, jona hän toimi, kunnes erosi tehtävistään 8. maaliskuuta 2007.


title: José Luís Azcona Hermoso

text: José Luís Azcona Hermoso (s. 28. maaliskuuta 1940 Pamplona) on Brasiliassa toimiva espanjalainen roomalaiskatolinen piispa. Hän liittyi augustinolaisiin rekollekteihin 22. syyskuuta 1958 ja sai pappisvihkimyksensä 21. joulukuuta 1963. Hänet nimitettiin Marajón prelaatiksi 16. helmikuuta 1987, ja piispaksi vihkiminen seurasi 5. huhtikuuta. Pääkonsekraattorina toimi Alberto Gaudêncio Ramos, jota avustivat Florentino Zabalza Iturri ja Vicente Joaquim Zico.


title: NHL-kausi 1939–1940

text: NHL-kausi 1939–1940 oli National Hockey Leaguen historian 23. kausi. Sen aikana seitsemän joukkuetta pelasi kukin 48 runkosarjaottelua. Stanley Cupin voitti Frank Boucherin valmentama New York Rangers, joka kukisti finaalisarjassa Toronto Maple Leafsin otteluvoitoin 4–2. Tämä oli seuran historian kolmas Stanley Cup -mestaruus.


title: NHL-kausi 1939–1940

text: Runkosarjan piste- ja syöttöpörssin voitti Boston Bruinsin Milt Schmidt. Pelaamissaan 48 ottelussa Schmidt keräsi yhteensä 52 tehopistettä, joista 22 oli maaleja ja 30 syöttöpisteitä. Maalitilaston ykkönen oli puolestaan New York Rangersia edustanut Bryan Hextall 24 osumallaan. Arvokkaimmalle pelaajalle myönnettävän Hart Trophyn sai Detroit Red Wingsin puolustaja Ebbie Goodfellow.


title: NHL-kausi 1939–1940

text: Pudotuspelien pistepörssin voitti Phil Watson. Hän teki 12 pudotuspeliottelussa 9 tehopistettä, joista 3 oli maaleja ja 6 maaliin johtaneita syöttöjä. Parhaalle tulokkaalle annettavan Calder Trophyn sai Watsonin tavoin New York Rangersissa pelannut Kilby MacDonald. Hän keräsi kauden aikana 28 tehopistettä, joista 15 oli maaleja ja 13 syöttöpisteitä.


title: NHL-kausi 1939–1940

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1939–1940

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Paolo Urso

text: Paolo Urso (s. 17. huhtikuuta 1940 Acireale) on italialainen roomalaiskatolinen piispa. Hänet vihittiin papiksi Acirealen hiippakuntaan 7. lokakuuta 1962 ja nimitettiin Ragusan hiippakunnan johtoon 16. helmikuuta 2002. Piispaksi vihkiminen seurasi 12. huhtikuuta. Pääkonsekraattorina toimi Salvatore De Giorgi, jota avustivat Salvatore Gristina ja Paolo Romeo.


title: Salvatore Gristina

text: Salvatore Gristina (s. 23. kesäkuuta 1946 Sciara) on italialainen roomalaiskatolinen arkkipiispa. Hänet vihki papiksi Palermon arkkihiippakuntaan paavi Paavali VI 17. toukokuuta 1970. Hänet nimitettiin Palermon vihkipiispaksi sekä Musti in Numidian titulaaripiispaksi 16. heinäkuuta 1992, ja piispaksi vihkiminen seurasi 3. lokakuuta. Pääkonsekraattorina toimi Salvatore Pappalardo, jota avustivat Vincenzo Cirrincione ja Jean-Louis Pierre Tauran.


title: Salvatore Gristina

text: Gristina sai 23. tammikuuta 1999 nimityksen Acirealen piispaksi, jonka virkaan hänet asetettiin 20. maaliskuuta. Hänet nimitettiin 7. kesäkuuta 2002 Catanian arkkipiispaksi ja asetettiin uuteen virkaansa 6. elokuuta.


title: Carmelo Cuttitta

text: Carmelo Cuttitta (s. 24. maaliskuuta 1962 Godrano) on italialainen roomalaiskatolinen piispa. Hänet vihki papiksi Palermon arkkihiippakuntaan Salvatore Pappalardo 10. tammikuuta 1987. Hänet nimitettiin Palermon vihkipiispaksi sekä Novin titulaaripiispaksi 28. toukokuuta 2007, ja piispaksi vihkiminen seurasi 7. heinäkuuta. Pääkonsekraattorina toimi Paolo Romeo, jota avustivat Salvatore Gristina ja Domenico Mogavero.


title: Domenico Mogavero

text: Domenico Mogavero (s. 31. maaliskuuta 1947 Castelbuono) on italialainen roomalaiskatolinen piispa. Hänet vihittiin papiksi Palermon arkkihiippakuntaan 12. heinäkuuta 1970 ja nimitettiin Mazara del Vallon hiippakunnan johtoon 22. helmikuuta 2007. Piispaksi vihkiminen seurasi 24. maaliskuuta. Pääkonsekraattorina toimi Camillo Ruini, jota avustivat Salvatore De Giorgi ja Paolo Romeo. Mogavero asetettiin virkaansa 1. huhtikuuta.


title: Dominic Anthony Marconi

text: Dominic Anthony Marconi (s. 13. maaliskuuta 1927 Newark) on yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 30. toukokuuta 1953 ja nimitettiin sen vihkipiispaksi sekä Buren titulaaripiispaksi 3. toukokuuta 1976. Piispaksi vihkiminen seurasi 25. kesäkuuta. Pääkonsekraattorina toimi Peter Leo Gerety, jota avustivat Thomas Aloysius Boland ja Harold Robert Perry.


title: Dominic Anthony Marconi

text: Marconi jäi eläkkeelle 1. heinäkuuta 2002.


title: Intianmaina

text: Intianmaina ("Acridotheres ginginianus") on kottaraisten heimoon kuuluva varpuslintu.


title: Intianmaina

text: Intianmainaa tavataan luonnonvaraisena laajalla alueella Bangladeshissa, Bhutanissa, Intiassa, Myanmarissa, Nepalissa, Pakistanissa, Kiinassa ja Taiwanissa. Lisäksi sitä on istutettu Kuwaitiin, Omaniin ja Arabiemiraatteihin. Lajin on kuvattu olevan pääasiassa melko yleinen tai yleinen, paitsi Bhutanissa harvinainen. Se on luokiteltu elinvoimaiseksi.


title: Jaavankottarainen

text: Jaavankottarainen ("Acridotheres melanopterus") on kottaraisten heimoon kuuluva varpuslintu.


title: Jaavankottarainen

text: Jaavankottaraista tavataan kotoperäisenä Jaavalla ja Balilla Indonesiassa. Sen kannaksi arvioidaan 1 000–2 499 yksilöä, ja sen kanta on laskenut pitkään. Laji on luokiteltu äärimmäisen uhanalaiseksi, ja sitä uhkaa pyynti häkkilinnuiksi.


title: NHL-kausi 1938–1939

text: NHL-kausi 1938–1939 oli National Hockey Leaguen historian 22. kausi. Sen aikana seitsemän joukkuetta pelasi kukin 48 runkosarjaottelua. Stanley Cupin voitti Art Rossin valmentama Boston Bruins, joka kukisti finaalisarjassa Toronto Maple Leafsin otteluvoitoin 4–1. Kyseessä oli seuran historian toinen Stanley Cup -mestaruus.


title: NHL-kausi 1938–1939

text: Runkosarjan pistepörssin sekä arvokkaimmalle pelaajalle myönnettävän Hart Trophyn voitti Montreal Canadiensin vasen laitahyökkääjä Toe Blake. Pelaamissaan 48 ottelussa Blake keräsi yhteensä 47 tehopistettä, joista 24 oli maaleja ja 23 syöttöpisteitä. Maalitilaston ykkönen oli puolestaan Boston Bruinsin Roy Conacher 26 osumallaan.


title: NHL-kausi 1938–1939

text: Pudotuspelien pistepörssin voitti Bill Cowley. Hän teki 12 pudotuspeliottelussa 14 tehopistettä, joista 3 oli maaleja ja 11 maaliin johtaneita syöttöjä. Parhaalle tulokkaalle annettavan Calder-palkinnon sekä tuolloin vähiten maaleja päästäneen joukkueen maalivahdille myönnetyn Vezina Trophyn sai Cowleyn tavoin Boston Bruinsia edustanut Frank Brimsek. Brimsek torjui runkosarjassa 33 voittoa ja kymmenen nollapeliä. Hänen päästettyjen maalien keskiarvonsa oli 1,56.


title: NHL-kausi 1938–1939


title: NHL-kausi 1938–1939


title: Highway Star 2

text: Highway Star 2 – Kaikkien aikojen ajobiisit on EMIn tuottama kokoelma-albumi. Se julkaistiin 28. kesäkuuta 2013 ja siinä on "Highway Star" -albumin tavoin kolmekymmentä erilaista kappaletta kahdelle levylle jaettuna. Tämänkin albumin teossa olivat osallisina Radio City -radiokanavan kuuntelijat, jotka äänestivät mieluisia kappalevaihtoehtoja.


title: Turkoosikottarainen

text: Turkoosikottarainen ("Lamprotornis nitens") on kottaraisten heimoon kuuluva afrikkalainen varpuslintu.


title: Turkoosikottarainen

text: Turkoosikottaraista tavataan laajalla alueella Eteläisessä Afrikassa. Lajin on kuvattu olevan yleinen, joskaan ei kuivilla alueilla. Se on luokiteltu elinvoimaiseksi.


title: Otso Virtanen

text: Otso Virtanen (s. 3. huhtikuuta 1994 Turku) on suomalainen jalkapallomaalivahti, joka edustaa Veikkausliigassa pelaavaa Kuopion Palloseuraa.


title: Otso Virtanen

text: Virtanen on Turun Kisa-Veikkojen ja Turun Palloseuran kasvatti. Hän pelasi Kakkosen ÅIFK:ssa kaksi ottelua kaudella 2011. Virtanen debytoi Veikkausliigassa 11. syyskuuta 2011 Vaasan Palloseuraa vastaan, kun Henrik Moisander sai suoran punaisen kortin 83. minuutilla. Kaudeksi 2013 hän siirtyi IFK Mariehamniin haastamaan ykkösmaalivahti Simon Nurmen, joka kuitenkin loukkaantui alkukaudella. Tämä avasi Virtaselle ykkösmaalivahdin paikan. Tammikuussa 2016 Virtanen solmi kolmi- ja puolivuotisen sopimuksen Hibernian FC:n kanssa.


title: Otso Virtanen

text: Peliajan jäätyä Hiberinianissa vähiin Virtanen palasi Suomeen tammikuussa 2017 solmittuaan Kuopion Palloseuran kanssa kahden vuoden mittaisen sopimuksen.


title: Otso Virtanen

text: Virtanen on pelannut Suomen nuorisomaajoukkueissa, viimeksi alle 21-vuotiaiden maajoukkueessa.


title: BC Hydro

text: BC Hydro on Kanadan Brittiläisessä Kolumbiassa toimiva energiayhtiö. Valtaosa BC Hydron sähköntuotannosta on vesivoimaa (kapasiteetti noin 11 000 MW). BC Hydro vie vesivoimalla tuotettua sähköenergiaa Kaliforniaan.


title: BC Hydro

text: BC Hydron merkittävä uusi vesivoimaprojekti tunnetaan nimellä Site C ja sen kapasiteetti olisi 1100 MW ja tuottaisi sähköä arviolta 5 100 GWh vuodessa. BC Hydro on selvittänyt Brittiläisen Kolumbian tuuliolosuhteita, mutta ei ole ryhtynyt kehittämään tuulivoimaa kuten Hydro-Québec.


title: Charles James McDonnell

text: Charles James McDonnell (s. 7. heinäkuuta 1928 Queens) on yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 29. toukokuuta 1954 ja nimitettiin sen vihkipiispaksi sekä Pocofeltuksen titulaaripiispaksi 15. maaliskuuta 1994. Piispaksi vihkiminen seurasi 12. toukokuuta. Pääkonsekraattorina toimi Theodore Edgar McCarrick, jota avustivat Peter Leo Gerety ja Michael Angelo Saltarelli.


title: Charles James McDonnell

text: McDonnell jäi eläkkeelle 21. toukokuuta 2004.


title: Valko-Venäjän valtionyliopisto

text: Valko-Venäjän valtionyliopisto (, ) on yliopisto Valko-Venäjän pääkaupungissa Minskissä. Tämä vuonna 1921 perustettu valtionyliopisto on Valko-Venäjän suurin ja arvostetuin yliopisto. Yliopiston päärakennus ja monet sen tiedekunnista sijaitsevat aivan Minskin ydinkeskustassa, maan parlamenttirakennusta vastapäätä sijaitsevassa kampuskorttelissa.


title: Valko-Venäjän valtionyliopisto

text: Valtionyliopiston rakennukset ovat ajallisesti usealta eri vuosikymmeniltä. Valko-Venäjän valtionyliopiston keskustakampuksen pohja luotiin vuosina 1928–1931 arkkitehtien I. Zaporožets ja G. Lavrov suunnitelman pohjalta. Osa rakennuksista kuitenkin tuhoutui sotavuosina. Itsenäisyyden aukion laidassa sijaitsevan, vuonna 1962 valmistuneen yliopiston päärakennuksen suunnittelivat arkkitehdit A. Duhan (А. Г. Духан, 1924–1979), M. Baklanov ja insinööri N. Moroz. Yliopistolla on monia tätä uudempiakin rakennuksia.


title: Valko-Venäjän valtionyliopisto

text: Yliopistossa on 16 tiedekuntaa ja neljä erillislaitosta.


title: David Arias Pérez

text: David Arias Pérez (s. 22. heinäkuuta 1929 Mataluenga) on Yhdysvalloissa toiminut espanjalainen roomalaiskatolinen piispa. Hänet vihittiin augustinolaisten rekollektien papiksi 31. toukokuuta 1952 ja nimitettiin Newarkin arkkihiippakunnan vihkipiispaksi sekä Badiaen titulaaripiispaksi 25. tammikuuta 1983. Pispaksi vihkiminen seurasi 7. huhtikuuta. Pääkonsekraattorina toimi Peter Leo Gerety, jota avustivat Joseph Thomas O'Keefe ja Alphonse Gallegos.


title: David Arias Pérez

text: Arias Pérez jäi eläkkeelle 21. toukokuuta 2004.


title: Manuel Aurelio Cruz

text: Manuel Aurelio Cruz (s. 2. joulukuuta 1953 Havanna) on kuubalaissyntyinen yhdysvaltalainen roomalaiskatolinen piispa. Hänet vihki papiksi Newarkin arkkihiippakuntaan Peter Leo Gerety 31. toukokuuta 1980. Hänet nimitettin Newarkin vihkipiispaksi sekä Gaguarin titulaaripiispaksi 9. kesäkuuta 2008, ja piispaksi vihkiminen seurasi 8. syyskuuta. Pääkonsekraattorina toimi John Joseph Myers, jota avustivat Gerety ja David Arias Pérez.


title: Richmondin yliopisto

text: Richmondin yliopisto on yksityinen uskonnollisesti sitoutumaton yliopisto Richmondissa, Virginiassa, Yhdysvalloissa. Opiskelijoita on noin 4 350.


title: Richmondin yliopisto

text: Yhdysvaltain sisällissodan aikana koko oppilaskunta liittyi etelävaltioiden armeijaan. Yliopisto sijoitti kaikki varansa etelävaltioiden hyväksi ja jäi varattomaksi sodan päätyttyä. Opetus pystyttiin aloittamaan uudelleen vuonna 1866 yksityisen lahjoituksen turvin.


title: Dewey

text: Dewey voi viitata ainakin seuraaviin:


title: Kääpiöhedelmälepakko

text: Kääpiöhedelmälepakko ("Aethalops alecto") on hedelmälepakkoihin ("Pteropodidae") kuuluva lepakkolaji, jota esiintyy kotoperäisesti Indonesiassa, Malesiassa ja Singaporessa. Lajia esiintyy kukkuloiden ja vuorien metsissä 1000 metrin korkeudesta 2700 metriin saakka. Kääpiöhedelmälepakot nukkuvat yksin tai 2-3 lepakon ryhmissä. Kääpiöhedelmälepakon nimeksi on ehdotettu myös pikkuhekkoa.


title: Kääpiöhedelmälepakko

text: Kääpiöhedelmälepakkoon kuuluu kolme alalajia, "A. a. alecto", "A. a. boeadii" ja "A. a. ocypete".


title: Kyläloistokottarainen

text: Kyläloistokottarainen ("Lamprotornis chalybaeus") on kottaraisten heimoon kuuluva afrikkalainen varpuslintu.


title: Kyläloistokottarainen

text: Kyläloistokottaraista tavataan hyvin laajalla alueella Länsi-Afrikasta Etiopiaan ja Somaliaan ja sieltä Itä-Afrikan kautta Etelä-Afrikan ja Namibian pohjoisosiin asti. Lajin on raportoitu olevan yleinen tai runsaslukuinen, ja se on luokiteltu elinvoimaiseksi.


title: Albert Oldman

text: Albert Leonard Oldman (18. marraskuuta 1883 Lontoo – 15. tammikuuta 1961 Lontoo) oli brittiläinen nyrkkeilijä ja olympiavoittaja. Hänen seuransa oli City Police Amateur Boxing Club.


title: Albert Oldman

text: Oldman, joka oli aiemmin palvellut Yhdistyneen kuningaskunnan ratsuväessä, työskenteli vuoden 1908 olympialaisten aikaan poliisina Lontoossa. Hän osallistui kotikaupungissaan järjestetyissä olympiakisoissa nyrkkeilyn yli 71,7-kiloisten sarjaan, jossa hän voitti kultaa. Oldman nyrkkeili turnauksessa kaksi ottelua, joista molemmat hän voitti tyrmäyksellä. Hän pääsi voitettuaan ensimmäisen kierroksen ottelunsa välierien läpi ilman ottelua, ja finaalissa Oldmania vastaan mitellyt Sydney Evans, joka oli välierässään loukannut olkapäänsä, joutui tyrmätyksi jo kahden minuutin jälkeen. Oldman ei ollut koko turnauksen aikana kehässä edes yhden kokonaisen erän verran. Hän muutti vuonna 1910 pois Englannista ja liittyi Ceylonin poliisivoimiin.


title: Purppuraperäkottarainen

text: Purppuraperäkottarainen ("Lamprotornis chloropterus") on kottaraisten heimoon kuuluva afrikkalainen varpuslintu.


title: Purppuraperäkottarainen

text: Purppuraperäkottaraista tavataan hyvin laajalla alueella Länsi-Afrikasta Itä-Afrikkaan. Sen levinneisyysalue ulottuu Senegalista Keski-Afrikan kautta Etiopiaan asti. Lajin on kuvattu olevan yleinen sen levinneisyysalueen pohjoisosissa. Se on luokiteltu elinvoimaiseksi.


title: Vincent Barwa

text: Vincent Barwa (s. 18. lokakuuta 1953 Rengarih) on intialainen roomalaiskatolinen piispa. Hänet vihittiin papiksi 2. toukokuuta 1984 ja nimitettiin Purnean hiippakunnan johtoon 27. kesäkuuta 1998. Piispaksi vihkiminen seurasi 8. marraskuuta. Pääkonsekraattorina toimi Telesphore Placidus Toppo, jota avustivat Julius Marandi ja Michael Minj.


title: Vincent Barwa

text: Barwa sai 29. syyskuuta 2004 nimityksen Ranchin vihkipiispaksi ja Acufidan titulaaripiispaksi. 11. helmikuuta 2008 hänet nimitettiin Simdegan piispaksi.


title: Giuseppe Pellegrini

text: Giuseppe Pellegrini (s. 10. marraskuuta 1953 Monteforte d'Alpone) on italialainen roomalaiskatolinen piispa. Hänet vihki papiksi Veronan hiippakuntaan Giuseppe Amari 2. kesäkuuta 1979. Hänet nimitettiin Concordia-Pordenonen hiippakunnan johtoon 25. helmikuuta 2011. Piispaksi vihkiminen seurasi 26. maaliskuuta. Pääkonsekraattorina toimi Giuseppe Zenti, jota avustivat Ovidio Poletto ja Domenico Sigalini. Pellegrini asetettiin virkaansa 10. huhtikuuta.


title: Pronssipyrstökottarainen

text: Pronssipyrstökottarainen ("Lamprotornis chalcurus") on kottaraisten heimoon kuuluva afrikkalainen varpuslintu.


title: Pronssipyrstökottarainen

text: Pronssipyrstökottaraista tavataan hyvin laajalla alueella Länsi-Afrikasta Kenian länsiosiin asti. Lajin on raportoitu olevan yleinen, ja se on luokiteltu elinvoimaiseksi.


title: Fernando Iório Rodrigues

text: Fernando Iório Rodrigues (23. kesäkuuta 1929 Maceió – 20. maaliskuuta 2010) oli brasilialainen roomalaiskatolinen piispa. Hänet vihittiin papiksi 30. marraskuuta 1953 ja nimitettiin Palmeira dos Índiosin hiippakunnan johtoon 1. maaliskuuta 1985. Piispaksi vihkiminen seurasi 29. toukokuuta. Pääkonsekraattorina toimi Otàvio Barbosa Aguiar, jota avustivat Constantino José Lüers ja Epaminondas José de Araújo.


title: Fernando Iório Rodrigues

text: Iório Rodrigues jäi eläkkeelle 12. heinäkuuta 2006.


title: Jørgen Hansen (soutaja)

text: Jørgen Christian Hansen (14. elokuuta 1890 Sakskøbing – 10. syyskuuta 1953 Gentofte) oli tanskalainen soutaja ja olympiavoittaja. Hänen seuransa oli Nykøbing F. Roklub, joka toimi Nykøbing Falsterissa. Hansen oli mukana Tanskaa edustaneessa joukkueessa, joka voitti kultaa amatöörien perämiehellisten nelikkojen kilpailussa Tukholman olympialaisissa 1912.


title: Daniel Robert Jenky

text: Daniel Robert Jenky CSC (s. 3. maaliskuuta 1947 Chicago, Illinois) on yhdysvaltalainen roomalaiskatolinen piispa. Hänet vihittiin papiksi 6. huhtikuuta 1974 ja nimitettiin Fort Wayne-South Bendin hiippakunnan vihkipiispaksi sekä Amantian titulaaripiispaksi 21. lokakuuta 1997. Piispaksi vihkiminen seurasi 16. joulukuuta. Pääkonsekraattorina toimi John Michael D'Arcy, jota avustivat Agostino Cacciavillan ja Charles Asa Schleck.


title: Daniel Robert Jenky

text: Jenky sai 12. helmikuuta 2002 nimityksen Peorian piispaksi, jonka virkaan hänet asetettiin 10. huhtikuuta.


title: Jan Franciszek Wątroba

text: Jan Franciszek Wątroba (s. 4. joulukuuta 1953 Wieluń) on puolalainen roomalaiskatolinen piispa. Hänet vihki papiksi Częstochowan hiippakuntaan (myöhemmin arkkihiippakunta) Stefan Barela 27. toukokuuta 1979. Hänet nimitettiin Częstochowan vihkipiispaksi sekä Bisican titulaaripiispaksi 20. huhtikuuta 2000, ja piispaksi vihkiminen seurasi 20. toukokuuta. Pääkonsekraattorina toimi Stanisław Nowak, jota avustivat Józef Mirosław Życiński ja Antoni Józef Dlugosz.


title: Jan Franciszek Wątroba

text: Wątroba sai 14. kesäkuuta 2013 nimityksen Rzeszówin piispaksi, jonka virkaan hänet asetettiin 20. heinäkuuta.


title: Jørgen Hansen

text: Jørgen Hansen voi viitata ainakin seuraaviin:


title: Oscar Azarcon Solis

text: Oscar Azarcon Solis (s. 13. lokakuuta 1953) on filippiiniläissyntyinen yhdysvaltalainen roomalaiskatolinen piispa. Hänet vihittiin papiksi Cabanatuanin hiippakuntaan 28. huhtikuuta 1979 ja inkardinoitiin Houma-Thibodaux'n hiippakuntaan Louisianaan 17. kesäkuuta 1992.


title: Oscar Azarcon Solis

text: Solis sai 11. joulukuuta 2003 nimityksen Los Angelesin vihkipiispaksi sekä Urcin titulaaripiispaksi, ja piispaksi vihkiminen seurasi 10. helmikuuta 2004. Pääkonsekraattorina toimi Roger Michael Mahony, jota avustivat Sam Gallip Jacobs ja Charles Michael Jarrell. Solisista tuli ensimmäinen filippiiniläinen piispa Yhdysvalloissa.


title: Digenes Akritas

text: Digenes Akritas () on bysanttilaisen kansanrunouden sankari.


title: Digenes Akritas

text: Vanhin versio Digenes Akritaksesta kertovasta tekstistä on todennäköisesti noin vuodelta 1100. Tarina sijoittuu menneisyyteen kirjoitushetkestä katsoen. Se edustaa maailmankuvaa eri vaiheilta ajanjaksolta 800–1100.


title: Alok Nath

text: Alok Nath (s. 10. heinäkuuta 1956) on intialainen näyttelijä. Hän nousi kuuluisuuteen 1980-luvun televisiosarjasta "Buniyaad", minkä jälkeen hän on tullut tunnetuksi monista rooleistaan ihanteellisena isähahmona Bollywoodin menestyselokuvissa. Nykyään hän näyttelee enimmäkseen televisiosarjoissa.


title: NHL-kausi 1926–1927

text: NHL-kausi 1926–1927 oli National Hockey Leaguen historian 10. kausi. Sen aikana kymmenen joukkuetta pelasi kukin 44 runkosarjaottelua. Liigaan tuli mukaan kolme uutta joukkuetta, jotka olivat Chicago Black Hawks, Detroit Cougars ja New York Rangers. Toronto St. Patricks vaihtoi nimensä kesken kauden Conn Smythen ostettua seuran, ja seura nimettiin uudelleen Maple Leafsiksi 14. helmikuuta 1927.


title: NHL-kausi 1926–1927

text:
Ensimmäistä kertaa NHL:n voittajajoukkue saavutti Stanley Cupin voiton, kun aiempina vuosina NHL:n voittanut joukkue selviytyi ottelemaan Stanley Cupin voitosta muiden jääkiekkoliigojen mestareiden kanssa.
Stanley Cupin voitti alkuperäinen Ottawa Senators, joka kukisti finaalisarjassa Boston Bruinsin otteluvoitoin 2–0. Loppuottelusarjassa pelattiin myös kaksi tasapeliä.


title: NHL-kausi 1926–1927

text: Runkosarjan piste- ja maalipörssin voitti New York Rangersia edustanut Bill Cook. Pelaamissaan 44 ottelussa Cook keräsi yhteensä 37 tehopistettä, joista 33 oli maaleja ja 4 syöttöpisteitä. Arvokkaimmalle pelaajalle myönnettävän Hart Trophyn puolestaan sai Montreal Canadiensin puolustaja Herb Gardiner.


title: NHL-kausi 1926–1927

text: Pudotuspelien pistepörssin voittaja oli Boston Bruinsin Harry Oliver. Hän teki 8 pudotuspeliottelussa 6 tehopistettä, joista 4 oli maaleja ja 2 maaliin johtaneita syöttöjä. Ensimmäistä kertaa jaetun ja tuolloin runkosarjassa vähiten maaleja päästäneen joukkueen maalivahdille annetun Vezina Trophyn sai Montreal Canadiensin George Hainsworth. Palkinto nimettiin Georges Vézinan mukaan ja hänen muistoaan kunnioittaen.


title: NHL-kausi 1926–1927

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Pudotuspeleihin selviytyi divisioonien kolme parasta joukkuetta. Ensimmäiseksi sijoittuneet selviytyivät suoraan toiselle kierrokselle. Kahdella ensimmäisellä kierroksella paremmuuden ratkaisivat kahden ottelun yhteismaalit. Loppuottelussa mestaruuteen vaadittiin kaksi voittoa.
"Lyhenteiden selitys: Ax = Amerikkalaisen divisioonan x. sija, Ky = Kanadalaisen divisioonan y. sija, M = maalia."


title: NHL-kausi 1926–1927

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Toire no Hanako-san

text: Toire no Hanako-san (, ’vessan Hanako’) on japanilaisessa urbaanilegendassa tytön henki, joka majailee useimmiten koulun tyttöjen vessassa ja pelottelee siellä käyviä. Tarina on suosittu koululaisten keskuudessa ja siitä on useita versioita.


title: Toire no Hanako-san

text: Hanako on esimerkiksi kolmannen kerroksen WC:n kolmannessa kopissa. Häntä voi yrittää kutsua koputtamalla oveen kolmasti ja kysymällä ”Oletko täällä, Hanako-san?”. Silloin Hanakon pitäisi vastata ”Olen täällä”. Yksi muunnos on leikki, jolla oppilaat kokeilevat toistensa rohkeutta kutsumalla Hanakoa. Jos oppilas uskaltautuu avaamaan vessakopin, hän voi nähdä pienen poikahiuksisen tytön pukeutuneena punaiseen paitaan. Hän voi olla joko hyväntahtoinen, ilkikurinen tai pahantahtoinen.


title: Toire no Hanako-san

text: Hanakon hahmosta on myös useita versioita. Iwaten Kurosawajirissa sanotaan, että Hanakon nimeä kutsuttaessa ovesta ilmestyy valkoinen suuri käsi. Yokohaman kaupungissa poikien vessasta on sanottu ilmestyvän verinen käsi, kun kävelee kolmasti vanhanaikaisen WC:n lattia-aukon ympäri toistaen Hanakon nimeä.


title: Toire no Hanako-san

text: Rumiko Takahashin "Rinne"-mangasarjan osissa ”100 000 jeniä” ja ”Voiman hinta” Hanako sotkee vessat kostaakseen eräälle tarinan hahmoista tämän nykyisessä koulussa.


title: Toire no Hanako-san

text: Tarinan alkuperästä on useita oletuksia. On mahdollista, että ensimmäiset versiot ovat lähtöisin 1950-luvulta. Hanakon on sanottu olleen toisen maailmansodan pommituksissa kuolleen tytön henki. Tyttö olisi kuollut leikkiessään kuurupiiloa. Toisissa versioissa tytön vanhemmat olisivat olleet väkivaltaisia tai mieleltään järkkyneitä surmaten hänet kun hän yritti piilotella pesuhuoneessa. Varsinaiseksi ilmiöksi tarina kasvoi 1980-luvulla.


title: Aka Manto

text: Aka Manto () on japanilainen urbaanilegenda ilkeästä hengestä, joka kummittelee vessoissa. Henki kysyy, haluaako vessassa asioiva punaisen vai sinisen viitan. Jos kysymykseen vastaa punaisen, henkilön kaula tai kädet katkaistaan tai hänet silvotaan palasiksi, tarinan kertojasta riippuen. Jos taas vastaa sinisen, henkilö kuristuu kuoliaaksi ja hänen kasvonsa muuttuvat siniseksi.


title: Joel Vartiainen

text: Joel Vartiainen (s. 1994) on suomalainen jalkapalloilija, pelipaikaltaan keskikenttäpelaaja. Hän pelaa Veikkausliigan Kuopion Palloseurassa. Vartiainen voi pelata myös hyökkääjänä.


title: Joel Vartiainen

text: Vartiainen teki liigadebyyttinsä heti avauksessa 23. toukokuuta 2013 Jyväskylän Jalkapalloklubia vastaan. Ensimmäisen liigamaalinsa hän teki 19. kesäkuuta 2013 IFK Mariehamnia vastaan.


title: Giuseppe Zenti

text: Giuseppe Zenti (s. 7. maaliskuuta 1947 San Martino Buon Albergo) on italialainen roomalaiskatolinen piispa. Hänet vihki papiksi Veronan hiippakuntaan Giuseppe Carraro 26. kesäkuuta 1971. Hänet nimitettiin Vittorio Veneton hiippakunnan johtoon 3. joulukuuta 2003, ja piispaksi vihkiminen seurasi 11. tammikuuta 2004. Pääkonsekraattorina toimi Flavio Roberto Carraro, jota avustivat Alfredo Magarotto ja Giuseppe Amari. Zenti asetettiin virkaansa 1. helmikuuta.


title: Giuseppe Zenti

text: Zenti sai 8. toukokuuta 2007 nimityksen Veronan piispaksi, ja hänet asetettiin uuteen virkaansa 30. kesäkuuta.


title: Luettelo pikkuplaneetoista: 363001–364000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
363001:stä ja päättyen 364000:een.
Kokonaisen luettelon löytää katsomalla Luettelo pikkuplaneetoista.


title: Kuchisake-onna

text: Kuchisake-onna (, "viillettysuinen nainen") on nainen japanilaisesta kaupunkitarinasta. Legendassa kerrotaan, että naisen mustasukkainen aviomies silppoi tämän suun, ja nainen palasi ilkeänä henkenä maan päälle. Huhu aiheutti paniikkia levitessään vuonna 1979 Nagasakissa. Kerrotaan jopa, että oppilaat eivät saanneet mennä kotiin yksin, vaan opettajien saattelemana, sekä poliisipartioita tehostettiin.


title: Kuchisake-onna

text: Nykyään kerrotaan hieman muunnellusti, että lapsen kävellessä myöhään yöllä yksin, häntä tulee vastaan nainen, joka pitelee kirurgista naamiota kasvojensa suojana, mikä ei ole harvinainen näky Japanissa, jossa ihmiset suojautuvat kirurgisen naamion kanssa kylmältä ja vilustumiselta. Nainen kysyy ”Olenko kaunis?” ja jos lapsi vastaa kieltävästi, nainen tappaa tämän saksilla. Jos lapsi vastaa myöntävästi, nainen riisuu naamion, paljastaa silvotun suunsa ja kysyy, ”Entä nyt?”. Jos lapsi vastaa kieltävästi, hänet leikataan kahtia. Jos lapsi tuolloin vastaa myöntävästi, nainen silpoo hänen suunsa samanlaiseksi kuin omansa. On kuitenkin mahdollista hämmentää naista sanomalla ”Olet keskiverto”. On myös mahdollista saada nainen armahtamaan ja pyytämään anteeksi itseltään. Joissakin variaatioissa kerrotaan, että heittämällä pöydälle hedelmiä tai makeisia, nainen herpaantuu ja antaa aikaa paeta. Myös lapsi voi kysyä ”Olenko minä kaunis?”, jolloin nainen hämmentyy ja lähtee.


title: Giuseppe Amari

text: Giuseppe Amari (18. syyskuuta 1916 San Nicolò Po – 8. elokuuta 2004) oli italialainen roomalaiskatolinen piispa. Hänet vihittiin papiksi 16. kesäkuuta 1940 ja nimitettiin Cremonan hiippakunnan johtoon 5. maaliskuuta 1973. Piispaksi vihkiminen seurasi 18. maaliskuuta. Pääkonsekraattorina toimi Carlo Ferrari, jota avustivat Virginio Dondeo ja Natale Mosconi.


title: Giuseppe Amari

text: Amari sai 15. maaliskuuta 1978 nimityksen Veronan piispaksi, jona hän toimi, kunnes jäi eläkkeelle 30. kesäkuuta 1992.


title: Luettelo pikkuplaneetoista: 364001–365000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
364001:stä ja päättyen 365000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 365001–366000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
365001:stä ja päättyen 366000:een.
Kokonaisen luettelon löytää katsomalla Luettelo pikkuplaneetoista.


title: Maurizio Galli

text: Maurizio Galli (21. marraskuuta 1936 Soresina – 1. kesäkuuta 2008) oli italialainen roomalaiskatolinen piispa. Hänet vihittiin papiksi Cremonan hiippakuntaan 27. toukokuuta 1961 ja nimitettiin Fidenzan hiippakunnan johtoon 2. huhtikuuta 1998. Piispaksi vihkiminen seurasi 2. toukokuuta. Pääkonsekraattorina toimi Giulio Nicolini, jota avustivat Giuseppe Amari ja Fiorino Tagliaferri.


title: Maurizio Galli

text: Galli erosi tehtävistään Fidenzan piispana 30. kesäkuuta 2007.


title: Night Time

text: Night Time on englantilaisen post-punk-yhtye Killing Joken maaliskuussa 1985 julkaistu viides studioalbumi.


title: Night Time

text: Vuonna 2008 albumista julkaistiin yhdeksällä bonus-kappaleella täydennetty remasteroitu versio.


title: Night Time

text: Kaikki kappaleet säveltänyt, sanoittanut ja sovittanut Killing Joke, ellei toisin mainittu.


title: Super Rugby

text: Super Rugby (toiselta nimeltään Super 15) on rugby union -ammattilaissarja, jossa pelaa seurajoukkueita Australiasta, Etelä-Afrikasta ja Uudesta-Seelannista. Sarjan ensimmäinen kausi pelattiin 12 joukkueen voimin vuonna 1996. Sarjaa laajennettiin vuonna 2006 kahdella joukkueella ja vuonna 2011 yhdellä joukkueella. Nykyään sarjassa pelaa siis 15 joukkuetta, viisi kustakin maasta.


title: Super Rugby

text: Joukkueet on jaettu kolmeen viiden joukkueen maantieteelliseen lohkoon, Australian, Etelä-Afrikan ja Uuden-Seelannin Konferensseihin. Runkosarjassa joukkueet pelaavat kahdesti oman konferenssinsa joukkueita vastaan, kotona ja vieraissa, sekä kahdeksan ottelua muiden konferenssien joukkueita vastaan siten, että joukkueelle kertyy kaksi koti- ja kaksi vierasottelua molempien muiden konferenssien joukkueita vastaan. Näin ollen yhdelle joukkueelle kertyy kauden aikana 16 runkosarjaottelua.


title: Super Rugby

text: Kaikkiaan 120 ottelua käsittävä runkosarja alkaa helmikuun puolessa välissä ja päättyy heinäkuun puolessa välissä. Sarjapisteitä jaetaan perinteisellä rugby union -kaavalla eli neljä pistettä voitetusta ottelusta, kaksi pistettä tasapelistä sekä yksi bonuspiste, jos joukkue häviää alle kahdeksalla pisteellä tai tekee ottelussa vähintään neljä viiden pisteen arvoista maalia ("try").


title: Super Rugby

text: Heinä-elokuun vaihteessa pelattaviin pudotuspeleihin selviää kuusi joukkuetta: konferenssivoittajat sekä näiden jälkeen kolme eniten sarjapisteitä kerännyttä joukkuetta. Kaksi sarjapisteiden perusteella parasta konferenssivoittajaa selviävät suoraan kotikentällään pelattaviin välieriin ja neljä muuta joukkuetta pelaavat ns. "wild card "-kierroksen pääsystä välieriin. Välierien voittajat kohtaavat finaalissa runkosarjassa enemmän pisteitä keränneen joukkueen kotikentällä. Pudotuspelit pelataan kerrasta poikki -säännöllä.


title: Super Rugby

text: Super Rugby -joukkueet ovat enemmänkin alueellisia kuin yhdelle paikkakunnalle keskittyneitä organisaatioita ja monet niistä pelaavat kotiottelunsa kahdella, jotkut jopa kolmella eri stadionilla.


title: Super Rugby

text: Lisäksi sarjassa on pelannut Etelä-Afrikkalainen "Lions" vuosina 1996–2012. Joukkueen tilalle tuli kaudeksi 2013 Southern Kings. Southern Kingsin lisäksi Central Cheetahs, Melbourne Rebels ja Western Force eivät ole pelanneet sarjassa sen perustamisesta asti.


title: Super Rugby

text: Crusaders pelasi ennätykselliset viisi kertaa peräkkäin finaalissa kausilla 2002–06. Cats/Lions on ainoa Super Rugbyn alkuperäinen joukkue, joka ei ole edennyt finaaliin.Crusaders pelasi kausina 2002-2014 ennätykselliset 13 kertaa peräkkäin semifinaaleissa. Joukkue on jäänyt vain neljä kertaa semifinaalien ulkopuolelle; kausilla 1996, 1997, 2001 ja 2015. Kauteen 2015 mennessä yksikään laajennusjoukkue (Cheetahs, Force, Kings, Rebels) ei ole selviytynyt semifinaaleihin.


title: Sofronio Aguirre Bancud

text: Sofronio Aguirre Bancud SSS (s. 8. joulukuuta 1948 Atulayan) on filippiiniläinen roomalaiskatolinen piispa. Hänet vihittiin papiksi 2. toukokuuta 1977 ja nimitettiin Cabanatuanin hiippakunnan vihkipiispaksi sekä Bidan titulaaripiispaksi 24. toukokuuta 2001. Piispaksi vihkiminen seurasi 2. elokuuta. Pääkonsekraattorina toimi Antonio Franco, jota avustivat Diosdado Aenlle Talamayan ja Sofio Guinto Balce.


title: Sofronio Aguirre Bancud

text: Bancud sai 6. marraskuuta 2004 nimityksen Cabanatuanin piispaksi, jonka virkaan hänet asetettiin 25. tammikuuta 2005.


title: Olavi Laisaari

text: Olavi Laisaari (28. toukokuuta 1907 Forssa – 26. joulukuuta 1982) oli suomalainen arkkitehti, joka toimi pisimpään Turun ja Lahden asemakaava-arkkitehtina ja vaikutti merkittävästi monien muidenkin suomalaiskaupunkien kaavoitukseen.


title: Olavi Laisaari

text: Laisaaren vanhemmat olivat metsänhoitaja Walter Gustaf Lindholm ja Selma Elisabet Lindholm. Hänen ensimmäinen puolisonsa vuodesta 1934 oli arkkitehti Elsi Tuulikki Thesleff, toinen vuodesta 1946 Maila Inkeri Nykänen ja kolmas vuodesta 1956 Aili Kaissalo. Laisaari kirjoitti ylioppilaaksi Helsingin uudesta yhteiskoulusta vuonna 1928 ja valmistui Teknillisen korkeakoulun arkkitehtiosastolta 1934. Tekniikan lisensiaatin tutkinnon Laisaari suoritti 1964 ja vuonna 1969 hän väitteli tekniikan tohtoriksi. Vuosina 1935–1937 Laisaari toimi apulaisjohtajana maatalousministeriön asutusasiainosaston rakennustoimistossa. Viipurin kaupungin asemakaava-arkkitehtina hän työskenteli Otto-Iivari Meurmanin jälkeen vuosina 1937–1940 ja 1942–1945.


title: Olavi Laisaari

text: Vuonna 1945 Laisaari siirtyi asemakaava-arkkitehdiksi Lahteen ja 1948 hänet valittiin kaupungin asemakaava-arkkitehdiksi Turkuun, ja hän hoiti virkaa vuoteen 1960 asti. Turun asemakaava-arkkitehtina hän toi Turkuun myös puutarha- ja metsäkaupunkiajatusta. Esimerkiksi Vasaramäkeen Hautausmaantien eteläpuolelle Olavi Laisaari suunnitteli 1950-luvun lopulla ja 1960-luvun alussa puutarhakaupunkimaisesti 3-4-kerroksisia lamelli- ja pistetaloja. Taiteilija Osmo Laine piti vuoden 1961 lopulla tätä Laisaaren suunnittelemaa niin sanottua Vasarakallion asuntoaluetta Turun uusista asuntoalueista parhaana.


title: Olavi Laisaari

text: Vuonna 1954 Laisaari hahmotteli Turun keskustaan kahta lentokenttää ja kolmea helikopteriterminaalia, koska ennusti lentoliikenteen syrjättävän junat ja bussit. 1950-luvulla Laisaaren johdolla syntyivät yleiskaavat myös muun muassa Hyvinkäälle, Saloon ja Poriin. Vuosina 1965–1970 Laisaari toimi jälleen Lahden asemakaavapäällikkönä. Oma arkkitehtitoimisto hänellä oli vuosina 1935-1965.


title: Olavi Laisaari

text: Laisaarta kuvataan intomieliseksi funktionalistiksi ja amerikkalaistyyppisen "autokaupungin" puolestapuhujaksi.


title: Vincentius Sutikno Wisaksono

text: Vincentius Sutikno Wisaksono (s. 26. syyskuuta 1953 Surabaya) on indonesialainen roomalaiskatolinen piispa. Hänet vihittiin papiksi Surabayan hiippakuntaan 21. tammikuuta 1982 ja nimitettiin saman hiippakunnan johtoon 3. huhtikuuta 2007. Piispaksi vihkiminen seurasi 29. kesäkuuta. Pääkonsekraattorina toimi Julius Riyadi Darmaatmadja, jota avustivat Ignatius Suharyo Hardjoatmodjo ja Herman Joseph Sahadat Pandoyoputro.


title: Bernard (jalkapalloilija)

text: Bernard Anício Caldeira Duarte, joka tunnetaan paremmin nimellä Bernard (s. 8. syyskuuta 1992 Belo Horizonte, Minas Geraisin osavaltio, Brasilia) on brasilialainen jalkapalloilija, pelipaikaltaan keskikenttäpelaaja. Hän siirtyi elokuussa 2018 Englannin Valioliigan Evertoniin. Hän edusti viiden vuoden ajan Ukrainan valioliigan Šah’tar Donetskia. Tätä ennen hän edusti Campeonato Brasileiro Série A:n Atlético Mineiroa.


title: Wacław Tomasz Depo

text: Wacław Tomasz Depo (s. 27. syyskuuta 1953 Szydłowiec) on puolalainen roomalaiskatolinen arkkipiispa. Hänet vihki papiksi Sandomierzin hiippakuntaan Piotr Golebiowski 3. kesäkuuta 1978, ja hänet inkardinoitiin Radomin hiippakuntaan 25. maaliskuuta 1992.


title: Wacław Tomasz Depo

text: Depo sai 5. elokuuta 2006 nimityksen Zamość-Lubaczówin hiippakunnan johtoon. Piispaksi vihkiminen seurasi 9. syyskuuta. Pääkonsekraattorina toimi Józef Michalik, jota avustivat Zygmunt Zimowski ja Jan Śrutwa. 29. joulukuuta 2011 Depo nimitettiin Częstochowan arkkipiispaksi, jonka virkaan hänet asetettiin 2. helmikuuta 2012.


title: Christopher Charles Prowse

text: Christopher Charles Prowse (s. 14. marraskuuta 1953 East Melbourne) on australialainen roomalaiskatolinen piispa. Hänet vihki papiksi Melbournen arkkihiippakuntaan Thomas Francis Little 16. elokuuta 1980. Hänet nimitettiin Melbournen vihkipiispaksi sekä Bahannan titulaaripiispaksi 4. huhtikuuta 2003, ja piispaksi vihkiminen seurasi 19. toukokuuta. Pääkonsekraattorina toimi Denis James Hart, jota avustivat George Pell ja Francesco Canalini.


title: Christopher Charles Prowse

text: Prowse sai 18. kesäkuuta 2009 nimityksen Salen piispaksi, jonka virkaan hänet asetettiin 15. heinäkuuta.


title: Jeremiah Joseph Coffey

text: Jeremiah Joseph Coffey (1. tammikuuta 1933 Cork – 19. marraskuuta 2014) oli irlantilaissyntyinen australialainen roomalaiskatolinen piispa. Hänet vihki papiksi Salen hiippakuntaan Patrick James Skinner 22. kesäkuuta 1958. Hänet nimitettiin Salen hiippakunnan johtoon 8. huhtikuuta 1989, ja piispaksi vihkiminen seurasi 30. kesäkuuta. Pääkonsekraattorina toimi Thomas Francis Little, jota avustivat Joseph Eric D’Arcy ja David Cremin.


title: Jeremiah Joseph Coffey

text: Coffey jäi eläkkeelle 2. tammikuuta 2008.


title: Corpse Party

text: Corpse Party () on Team GrisGrisin kehittämä selviytymiskauhupeli. Sen ensimmäinen versio luotiin vuonna 1996 ja se on uusittu kaksi kertaa – "Corpse Party: Blood Covered," joka julkaistiin Microsoft Windowsille vuonna 2008 sekä "Corpse Party: Blood Covered Repeated Fear" PlayStation Portablelle vuonna 2010 ja iOS:lle vuonna 2012. "Corpse Partylle" luotiin myös jatko-osa, "Corpse Party: Book of Shadows", joka julkaistiin PlayStation Portablelle Japanissa vuonna 2011 ja Pohjois-Amerikassa vuonna 2013.


title: Corpse Party

text: Alkuperäisessä "Corpse Partyssä" Kisaragi Academyn paikalla sijaitsi koulu, Heavenly Host Elementary School, joka kuitenkin purettiin lukuisten onnettomuuksien takia. Eräänä yönä koulun oppilaat joutuivat maanjäristyksen uhriksi ja siirtyivät kirottuun Heavenly Hostiin. Pelaajan tehtävä on löytää tiensä ulos kirotusta koulusta, missä lähes mikä vain voi tappaa hänet. Hahmoja sarjassa on monta: Satoshi Mochida, hänen poikamainen kaverinsa Naomi Nakashima, mukava poika Yoshiki Kishinuma, kauhutarinoiden kertoja Ayumi Shinozaki sekä Yuka Mochida, joka on Satoshin lapsenomainen pikkusisko. Pelin päävastustaja on Sachiko Shinozaki, kummitustyttö, jonka takia ihmiset ylipäätänsä joutuivat kirottuun Heavenly Hostiin. "Blood Coveredissa" tarinaan tuotiin neljä uutta päähenkilöä: Naomin paras ystävä Seiko Shinohara, kiltti tyttö Mayu Suzumoto, Sakutaro Morishige, fiksu poika joka suojeli Mayua ja oli tämän paras ystävä, sekä Yui Shishido, englannin kielen nuori opettajar. Tässä versiossa oppilaat erotettiin muutaman henkilön ryhmiin, ja lisäksi joutuivat eri ulottuvuuksiin. Myös sivuhahmoja on paljon, kuten komea nuori mies Yuuya Kizami, jolta veljensä kadottanut Yuka sai turvaa sekä Naho Saenoki, yliluonnollisen tutkija joka laittoi Sachiko Ever After Charmin väärät ohjeet internetiin, joita Ayumi välttämättä halusi kokeilla kavereidensa kanssa.


title: Corpse Party

text: Pelistä on tehty myös neljä mangasarjaa, yksi OVA nimeltä "Missing Footage", neljäjaksoinen OVA "Tortured Souls", joka julkaistiin kesällä 2013.